title: Ajattelukirja filosofiaan

text: Kirja jakaantuu kolmeen osaan. Ensimmäisen osan tarkoituksena on ajattelun taitojen harjoittelu. Tekijöiden mukaan siinä etsitään erilaisia teitä sellaiseen ajatteluun, jossa esimerkiksi kriittisyys, itsenäisyys ja epävarmuuden sietäminen ovat keskeisiä hyveitä. Toisessa osassa tekijät esittelevät käsitteellisiä ongelmia pohdittavaksi. Kolmannen osan tekstien tarkoitukseksi kirjoittajat ilmoittavat opiskelutapojen tukemisen. Käsitteellinen ajattelu kehittyy lukemisen, kirjoittamisen tai keskustelun muodossa.


title: Gisela Mauermayer

text: Gisela Mauermayer (24. marraskuuta 1913 München – 9. tammikuuta 1995 München) oli saksalainen yleisurheilija ja olympiavoittaja. Hänen parhaat lajinsa olivat kiekonheitto ja kuulantyöntö.


title: Gisela Mauermayer

text: Mauermayer voitti viisiottelun ja kuulantyönnön epävirallisen maailmanmestaruuden naisten IV maailmankisoissa Lontoossa 1934. Kiekonheitossa hän sijoittui toiseksi. Kaksi vuotta myöhemmin Berliinin olympialaisissa hän voitti kiekonheitossa kultaa tuloksella 47,63 m, jonka hän heitti heti ensimmäisellä kierroksella. Wienin EM-kilpailuissa 1938 hän voitti kultaa kiekossa tuloksella 44,80 m mutta jäi kuulassa hopealle tuloksella 13,27 m häviten maannaiselleen Hermine Schröderille kahdella senttimetrillä.


title: Gisela Mauermayer

text: Mauermayer paransi kiekonheiton maailmanennätystä seitsemän kertaa. Viimeinen ME-heitoista kantoi tulokseen 48,31 m Dresdenissä 11. heinäkuuta 1936. Kuulantyönnössä hän teki maailmanennätyksen 14,38 m Varsovassa 15. heinäkuuta 1934, ja se kesti ennätyksenä yli yksitoista vuotta. Viisiottelussa hän teki vuonna 1938 Stuttgartissa maailmanennätyksen 418 pistettä silloisen pistetaulukon mukaan. Korkeushypyssä hän hyppäsi parhaimmillaan tuloksen 156 cm ja pituushypyssä 584 cm.


title: Gisela Mauermayer

text: Koulutukseltaan Mauermayer oli eläinlääketieteen tohtori.


title: Snot

text: Snot oli vuosina 1994-1998 toiminut heavy metal -yhtye Yhdysvalloista. Yhtye ehti julkaista ainoastaan yhden levyn ennen kuin se päätti hajota laulajansa Lynn Straitin kuoltua auto-onnettomuudessa.


title: Snot

text: Vuonna 2000 Snotille julkaistiin tribuuttialbumi jossa esiintyy useita nimekkäitä artisteja kuten Serj Tankian, Jonathan Davis, Max Cavalera ja Ozzy Osbourne).


title: Fordson Dexta

text: Fordson Dexta oli Fordson Majoria pienempi traktorimalli, joka esiteltiin 1958. Sitä markkinointiin Suomessa kevyenä traktorina. Se käytti polttoaineenaan dieselöljyä, sen teho oli 32 hv @ 2 000 kierrosta minuutissa, pituus 3 016 mm, akseliväli 1 871 mm sekä massa vain 1 352 kg. Suurin nopeus oli 27,5 km/h. Vaihteisto oli 6 + 2. Fordson Dexta valmistettiin Englannissa.


title: Fordson Dexta

text: Kevääseen 1960 mennessä oli Suomessa myydyistä 28 500:sta Fordsonista 2 665 kappaletta Dextoja. Vakolan kokeissa traktori todettiin kestävyydeltään tyydyttäväksi. Kiinnityslaitteita ei pidetty yleistyvien standardien mukaisina ja moottorinosien kuluminen oli ollut runsaampaa kuin vastaavissa muissa traktoreissa. Erilaisissa muissa vertailuissa Dexta menestyi.


title: Fordson Dexta

text: Teho-lehden mukaan samantehoisia Dextan kanssa olivat McCormick B-250, Hanomag R 430, MAN L.


title: Fordson Dexta

text: Vuonna 1961 esiteltiin lievästi päivitetty versio Fordson Super Dexta, ensimmäisen polven versiossa oli tehoa 39,5 hv. 1962 loppuvuodesta esitellyssä New Perfomance malliston (väritys siniharmaa) Super Dextassa oli teho noussut 44,5 hevosvoimaan.


title: Nina Ponomarjova

text: Nina Apollovna Ponomarjova (ent. Romaškova, , 27. huhtikuuta 1929 Sverdlovsk – 19. elokuuta 2016) oli neuvostoliittolainen kiekonheittäjä ja Neuvostoliiton ensimmäinen olympiavoittaja.


title: Nina Ponomarjova

text: Ponomarjova aloitti urheilu-uransa kestävyysjuoksijana. Kiekonheiton pariin hän siirtyi vuonna 1948 ja sijoittui jo seuraavana vuonna Neuvostoliiton mestaruuskilpailuissa kolmanneksi. Helsingin olympialaisissa 1952 hänestä tuli Neuvostoliiton kaikkien aikojen ensimmäinen olympiavoittaja. Hän heitti kiekossa tuloksen 51,42 m ja voitti toiseksi sijoittuneen yli neljällä metrillä. Olympialaisten jälkeen hän heitti Odessassa 9. elokuuta 1952 maailmanennätyksen 53,61 m, mutta jo saman vuoden lokakuussa hänen ennätyksensä rikottiin.


title: Nina Ponomarjova

text: Bernin EM-kilpailuissa 1954 Ponomarjova voitti kultaa tuloksella 48,02 m. Melbournen olympialaisissa 1956 hän sai pronssia tuloksella 52,02 m. Olympiavoittajaksi hän palasi Roomassa 1960 heitettyään tuloksen 55,10 m. Vielä Belgradin EM-kilpailuissa 1962 hän sijoittui kuudenneksi ja Tokion olympialaisissa 1964 sijalle 11. Hänen ennätystuloksensa oli 56,62 m. Kuulaa hän työnsi 15,04 m.


title: Kullervo (traktori)

text: Kullervo on Gustaf Woldemar Wreden (1889–1958) suunnittelema ja A.B. Turun rautateollisuus- ja vaunutehdas Oy:n valmistama traktori, jota valmistettiin vuosina 1918–1924 noin 500 kappaletta. G. W. Wrede toimi isänsä (Carl Gustaf Garibaldi Fabian Wrede) omistaman yrityksen teknisenä johtajana. Traktoria oli kahta mallia: Kullervo 1 ja Kullervo 2.


title: Faina Melnik

text: Faina Melnik (9. kesäkuuta 1945 Bakota, Ukraina – 16. joulukuuta 2016 Moskova) oli ukrainalainen, Neuvostoliittoa edustanut kiekonheittäjä, joka voitti olympiakultaa ja kaksi Euroopan-mestaruutta sekä piti maailmanennätystä hallussaan 1970-luvulla useiden vuosien ajan.


title: Faina Melnik

text: Helsingin EM-kilpailuissa 1971 Melnik heitti kiekonheiton loppukilpailun viimeisellä kierroksella maailmanennätyksen 64,22 m ja voitti kultaa. Seuraavana vuonna hän voitti Münchenin olympialaisissa kultaa tuloksella 66,62 m. Voittoputki jatkui Rooman EM-kilpailuissa 1974 tuloksella 69,00 m. Hopeamitalisti Argentina Menis hävisi hänelle yli neljä metriä.


title: Faina Melnik

text: Melnik ylitti maailman ensimmäisenä naisheittäjänä kiekonheitossa 70 metrin rajan; Zürichissä 20. elokuuta 1975 heitetty tulos 70,20 m oli Melnikin kymmenes maailmanennätys. Vielä 24. huhtikuuta 1976 hän paransi Sotšissa maailmanennätyksen lukemiin 70,50 m. Hän oli Montréalin olympialaisten voittajasuosikki mutta jäi neljänneksi tuloksella 66,40 m. Prahan EM-kilpailuissa 1978 hän sijoittui viidenneksi tuloksella 62,30 m. Moskovan olympialaisissa 1980 hän jäi karsintaan mutta heitti myöhemmin samana vuonna vielä huipputuloksen 69,60 m.


title: Faina Melnik

text: Kaikkiaan Melnik paransi maailmanennätystä 11 kertaa. Argentina Menis vei häneltä ennätyksen syksyllä 1972 kahdeksaksi kuukaudeksi, ja lopullisesti hän menetti maailmanennätyksen Evelin Jahlille elokuussa 1978 päivälleen seitsemän vuotta ensimmäisen oman ME-heittonsa jälkeen.


title: Faina Melnik

text: Melnik oli jonkin aikaa naimisissa bulgarialaisen kiekonheittäjän Velko Velevin kanssa. Vuosina 1977–1979 Melnik käytti sukunimeä Veleva aviomiehensä mukaan.


title: Đorđe Lavrnić

text: Đorđe ”Đoko” Lavrnić (, 6. kesäkuuta 1946 Komić – 27. marraskuuta 2010 Doboj, Bosnia ja Hertsegovina) oli käsipalloilija, joka edusti urallaan Jugoslaviaa.


title: Đorđe Lavrnić

text: Lavrnić oli voittamassa Jugoslavialle olympiakultaa Münchenin kesäolympialaisissa 1972. Hän pelasi turnauksessa kuusi ottelua ja teki 28 maalia.


Toronton Pearsonin kansainvälinen lentoasema (, tunnetaan myös nimillä ja , ) on kansainvälinen lentoasema, joka sijaitsee Mississaugan kaupungissa, 27 kilometriä luoteeseen Torontosta, Ontarion provinssissa, Kanadassa. Lentoasema on nimetty Kanadan 14. pääministerin, Lester B. Pearsonin, mukaan.


title: Toronton Pearsonin kansainvälinen lentoasema

text: Vuonna 2008 lentoaseman kautta kulki 32 334 831 matkustajaa. Toronton lentoasema oli lentokoneiden määrällä mitattuna maailman 20. vilkkain lentoasema.


text: Ensimmäiseen terminaaliin saapuvat joitakin poikkeuksia lukuun ottamatta lähinnä Star Allianceen kuuluvien lentoyhtiöitten koneet.


text: Lentoaseman ensimmäisessä terminaalissa on 58 porttia: 101, 103, 105, 107–112, 120, 122, 124, 126, 128, 131–145, 151, 153, 155, 157, 160–163, 164A–164B, 165, 166A–166B, 167–181, 191 ja 193.


text: Terminaaliin 3 saapuvat Skyteamin, Oneworldin ja lentoyhtiöalliansseihin kuulumattomattomien lentoyhtiöitten koneet.


text: Lentoaseman terminaalissa 3 on 39 porttia: A1–A6, B7–B22 ja C24–C41.


title: Toni Branca

text: Antonio Branca (15. syyskuuta 1916 Sion – 10. toukokuuta 1985 Sierre) oli sveitsiläinen moottoriurheilija, joka osallistui kolmeen Formula 1 -kilpailuun kausilla ja Maseratin autoilla. Hänen parhaaksi sijoituksekseen jäi 10. sija Belgian Grand Prix'sta 1950.


title: Eric Brandon

text: Eric Brandon (18. heinäkuuta 1920 East Ham, Lontoo – 8. elokuuta 1982 Gosport, Hampshire) oli brittiläinen moottoriurheilija, joka osallistui viiteen Formula 1 -sarjan osakilpailuun kausilla ja Cooper-autoilla. Hänen paras sijoituksensa oli Sveitsin Grand Prix’n 1952 kahdeksas sija.MM-pisteitä Brandon ei saavuttanut.


title: Eric Brandon

text: Brandon kilpaili myös muun muassa Britannian Formula 3 -sarjassa. Hän voitti sarjan historian ensimmäisen mestaruuden vuonna 1951.


title: Hiusväri

text: Hiusväri on hiusten värjäämiseen tarkoitettu väriaine. Väriaineen tarkoitus on peittää ihmisen oma luonnollinen hiusväri tai vaalentaa tai tummentaa väriä. Hiusvärin värjäyskyky perustuu hapettuviin esiväriaineisiin sekä niiden sekaan lisättävään hapettavaan aineeseen. Lähes kaikkiin väreihin on lisätty myös jotain emäksistä ainetta värjäyksen nopeuttamiseksi.


title: Hiusväri

text: Hiuksia on värjätty ainakin 4 000 vuoden ajan. Assyrialaisessa ohjeessa neuvotaan värjäykseen käytettäväksi kassiakanelia ja purjoa. Nykyisten kemiallisten analyysien perusteella tuolloin käytetyt väriaineet olivat myös varsin kestäviä.


title: Hiusväri

text: Kevytvärillä ei voida tehdä suuria värimuutoksia. Sillä on mahdollista ainoastaan tummentaa tai kirkastaa omaa hiusväriä, koska kevytvärissä käytettävä hapetin luovuttaa vähemmän happea. Myös vaikutusaika hiuksissa on pienempi kuin kestovärissä. Kevytväri kestää väristä riippuen 10-20 pesua. Huokoisissa eli paljon värjätyissä, kuivissa ja käsitellyissä hiuksissa kevytväri kestää jopa kauemmin kuin kestovärit.


title: Hiusväri

text: Kestovärillä voidaan saavuttaa suurempi värimuutos kuin kevytväriä käytettäessä. Vain kestoväri pystyy täysin peittämään harmaan värin hiuksissa. Kestoväri ei peseydy täysin pois hiuksista koskaan. Kestoväri haalenee kyllä ajan myötä mutta ei lähde täydellisesti pois. Poikkeuksena ovat vaaleat sävyt, jotka eivät lähde pois kuin vain odottamalla, että oma hiusväri kasvaa takaisin. Ainoa keino päästä kestoväristä kokonaan eroon on värinpoisto.


title: Hiusväri

text: Hiusväriä poistetaan kahdella tavalla: joko hapettamalla tai pelkistämällä eli emäksisellä tai happamalla värinpoistolla. Värinpoistossa poistuu sekä hiusten oma luonnollinen väri että keinotekoinen hiusväri. Joitain hiusvärejä, kuten metallivärejä, ei saada pois välttämättä kummallakaan näistä menetelmistä. Jos hiusväri on voimakkaasti kerrostunut, sen poistaminen voi olla hankalaa, jopa mahdotonta. Värinpoiston jälkeen hiukset ovat lähes poikkeuksetta keltaiset tai oranssit, riippuen lähtökohdasta.


title: Hiusväri

text: Värinpoisto on hiuksille tehtävistä kemiallisista käsittelyistä hiuksia kuluttavin, joten väripoistoa ei suositella käytettäväksi moneen kertaan, varsinkaan, jos hiukset ovat jo valmiiksi huonossa kunnossa.


title: Hiusväri

text: Suoraväri on poispeseytyvä väri. Väri kiinnittyy ainoastaan hiuksen pinnalle suomukerroksen päälle. Suoraväri kestää noin kahdeksan pesua. Muista hiusväreistä poiketen suoraväri ei vahingoita hiusta lainkaan. Suoraväri lähtee usein myös helposti kalusteista ja tekstiileistä. Väri pysyy samana, jopa pesun jälkeen. Suoraväri ei jätä haaleata väriä hiuksiin, vaan ne palaavat takaisin entiseen väriinsä.


title: Hiusväri

text:
Värikoodit saattavat vaihdella valmistajan mukaan, mutta yleisesti käytetään seuraavia numerokoodeja:
Tyvikasvu on hiustenvärjäyksen jälkeistä, luonnollisen hiusvärin pyrkimistä esiin. Jos henkilö esimerkiksi värjää hiuksensa tummanpunaiseksi mutta hänen luonnollinen värinsä on vaalea, niin riittävän ajan jälkeen henkilön päälaella alkaa näkyä vaaleita hiuksia, tyvikasvua. Tämän jälkeen kyseinen henkilö saa tyvikasvun pois värjäämällä hiukset uudestaan samalla hiusvärillä. Tyvikasvu koetaan useimmiten ruman tai epämiellyttävän näköiseksi.


title: Hiusväri

text: Hiusvärien käytöön on todettu liittyvän monia terveysriskejä. Esimerkiksi vuonna 2017 julkaistun väitöskirjan mukaan on olemassa vahvoja viitteitä siitä, että hiusten värjääminen lisää riskiä sairastua rintasyöpään.


title: Hiusväri

text: Rikospaikalle pudonneen hiuksen värijäämät ja jopa eri hiusvärivalmistajien tuotemerkit voidaan nykyisin tunnistaa. Menetelmä keksittiin pinta-avusteisella Ramanin spektroskopialla. Jokainen testattu väriaine luo siinä oman, ainutlaatuisen kuvion. Menetelmä on nopeampi kuin hiuksesta tehtävä dna-tutkimus, joka vaatii kokonaisen hiuksen ja kestää kauan. Vaikka usein oikaistaan tekemällä hiustutkimus mikroskoopilla, ulkonäön perusteella, tämäntyyppinen vertailu on subjektiivinen ja epävarma.


title: Evelin Jahl

text: Evelin Jahl (o.s. Schlaak, s. 28. maaliskuuta 1956 Annaberg) on saksalainen, Saksan demokraattista tasavaltaa edustanut entinen kiekonheittäjä ja olympiavoittaja.


title: Evelin Jahl

text: Evelin Jahl, silloiselta nimeltään Schlaak, heitti kiekossa 17-vuotiaana tuloksen 60,00 m ja voitti nuorten Euroopan-mestaruuden. Seuraavana vuonna hän heitti tyttöjen maailmanennätyksen 63,26 m. Vuonna 1976 hän heitti Montréalin olympialaisissa loppukilpailun ensimmäisellä kierroksella oman ennätyksensä 69,00 m ja voitti kultaa. Hän on yhä naisten kiekonheiton kaikkien aikojen nuorin olympiavoittaja.


title: Evelin Jahl

text: Prahan EM-kilpailuissa 1978 Jahl voitti kultaa tuloksella 66,98 m. Toisen olympiavoittonsa hän hankki Moskovan olympialaisista 1980 voittotuloksen ollessa 69,96 m.


title: Evelin Jahl

text: Jahl voitti yleisurheilun maailmancupin kiekonheiton vuosina 1979 ja 1981. Hän paransi kahdesti maailmanennätystä: 12. elokuuta 1978 Dresdenissä lukemiin 70,72 m ja 10. toukokuuta 1980 Potsdamissa tulokseen 71,50 m. Heinäkuussa 1980 hän menetti ennätyksen bulgarialaiselle Maria Petkovalle. Vielä vuonna 1981 Jahl oli maailmantilaston ykkönen tuloksella 71,46 m.


title: Don Branson

text: Don Branson (2. kesäkuuta 1920 Rantoul, Illinois – 12. marraskuuta 1966 Gardena, Kalifornia) oli yhdysvaltalainen moottoriurheilija, joka osallistui Indianapolis 500 -kilpailuun vuosina 1959–1966. Kilpailu kuului Formula 1:n MM-sarjaan kausilla ja . Tänä aikana hän saavutti kolme MM-pistettä ollen vuoden 1960 kilpailussa neljäs.


title: Powerbomb

text: Powerbomb on showpainissa käytetty liiketyyppi, josta on useita variaatioita. Liikkeessä vastustaja nostetaan jalkovälistä hartioille istumaan ja paiskataan selälleen mattoon. Omia versioitaan liikkeestä käyttävät esimerkiksi Batista, nimellä Batista Bomb ja The Undertaker, nimellä The Last Ride.


title: Powerbomb

text: Last Ride on Undertakerin käyttämä versio powerbombista. Siinä vastustaja nostetaan olkapäiltä ilmaan housuistaan ennen kuin paiskataan selälleen mattoon


title: Powerbomb

text: Jackknife on powerbombin versio, jossa juostaan samalla, kun vastustaja paiskataan mattoon. Jackknifessa vastustajaa ei paiskata kuitenkaan selälleen vaan hartiat edellä. Tätä versiota käyttää muun muassa Kevin Nash.


title: Powerbomb

text:
Toiselta nimeltään Sitdown Powerbomb, joka on mikä tahansa powerbomb jossa pudottaudutaan istualtaan maahan iskien vastustaja selälleen maahan. Liike
voidaan tehdä useista muunnelmista. Kaikista yleisin versio on, kun vastus on laitettu seisovaan neck scissors-asentoon, ja sitten nostettu vastuksen
olkapäille. Tässä vaiheessa vastustaja heitetään maahan, ja tekijä samaan aikaan kaatuu istuvaan asentoon. Kuuluisimpia versioita ovat Batistan
käyttämä Batista Bomb.


title: Tom Bridger

text: Thomas "Tommy" Bridger (24. kesäkuuta 1934 Woolmer Green, Hertfordshire – 30. heinäkuuta 1991 Logie Coldstone, Aberdeenshire) oli brittiläinen moottoriurheilija, joka osallistui yhteen Formula 1 -luokan kilpailuun BRP-tallin autolla. Kyseinen kilpailu oli Marokon Grand Prix 1958. Bridger keskeytti kilpailun kolariin 31. kierroksella.


title: Allwork (traktori)

text: Allwork oli Illinois'ssa 1890 perustettu yritys, joka valmisti metallisia vaununpyöriä. Kaksikymmentä vuotta myöhemmin se alkoi valmistaa traktoreiden ja kuorma-autojen alustoja. Ensimmäinen kokonaan omaa valmistetta ollut traktori oli EWC Quinty Model O 1911. Traktorin uusi malli, joka esiteltiin 1915 oli kooltaan vain noin puolet edellisestä. Sen seuraajamalli oli Allwork 14-28 vuonna 1916. Suomeen Allworkeja tuotiin itsenäisyyden alkuvuosina. Yhtiö lopetti traktoreiden tuotannon 1929.


title: Austin (traktori)

text: Austin oli henkilö- ja kuorma-autotehtailija Herbert Austinin 1918 valmistamaan aloittama traktori. Austinin tehdas oli Longbridgessä. Yritys toimi myös maahantuojana yhdysvaltalaisille traktorinvalmistajille. Austinin ensimmäinen traktori muistutti Fordsonia kuitenkin siten, että sen vaihteisto oli vain kaksinopeuksinen. Traktorin moottorina toimi Austin Heavy 20 -auton moottori, joka muunnettiin käyttämään petroolia. Moottori oli tehokkaampi kuin Fordsonin, mutta särkyi verrattain herkästi. Austinin suuret suosion vuodet olivat 1919-1924. Yhtiö muutti Englannista Ranskaan, ja lopetti traktorien valmistuksen 1951.


title: Avery (traktori)

text: Avery oli yhdysvaltalainen traktorinvalmistaja, jonka perustivat Curys Avery ja veljensä Robert Avery. Yhtiön ensimmäinen traktori, Avery Farm and City valmistui 1909. Yhtiön traktoreiden valmistus lakkasi toisen maailmansodan aikana.


title: Martina Hellmann

text: Martina Hellmann (o.s. Opitz, s. 12. joulukuuta 1960 Leipzig) on saksalainen, Saksan demokraattista tasavaltaa edustanut entinen kiekonheittäjä ja olympiavoittaja.


title: Martina Hellmann

text: Martina Hellmann, silloiselta nimeltään Opitz, heitti vuonna 1979 kiekkoa 64,50 m. Kolmena seuraavana vuonna kehitystä ei tapahtunut, mutta vuonna 1983 hän voitti Helsingin MM-kilpailuissa kultaa. Loppukilpailussa hän ei saanut ensimmäisellä kierroksella tulosta mutta oli toisen kierroksen jälkeen toisena tuloksella 66,42 m ja nousi kolmannella, 67,76 m kantaneella heitollaan kilpailun johtoon. Neljännellä kierroksella hän heitti tuloksen 67,22 m, viidennellä 68,74 m ja kuudennella lopullisen voittotuloksensa 68,94 m. Hänen vuoden 1983 pisin heittonsa kantoi 70,40 m.


title: Martina Hellmann

text: Vuonna 1984 Hellmannilla oli viikon ajan nimissään Itä-Saksan ennätys. Los Angelesin olympialaisiin hän ei päässyt sosialististen maiden boikotin vuoksi. Stuttgartin EM-kilpailuissa 1986 hän sai pronssia tuloksella 68,26 m. Rooman MM-kilpailuissa 1987 hän voitti toisen maailmanmestaruutensa. Hän johti kilpailua alusta saakka heitettyään ensimmäisellään 71,08 m. Seuraavat heitot kantoivat 68,90, 69,66 ja 71,62 m, viides heitto oli mitätön, ja kuudennen tulos oli 67,86 m. Olympialaisiin Hellmann pääsi vihdoin Soulin kisoissa 1988 ja voitti kultaa tuloksella 72,30 m. Splitin EM-kilpailuissa 1990 Hellmann sai pronssia tuloksella 66,66 m ja Tokion MM-kilpailuissa 1991 Tsvetanka Hristova pudotti viimeisen kierroksen voittoheitollaan hänet neljänneksi tuloksella 67,14 m.


title: Allgaier

text: Allgaier oli saksalaisen Allgaier Werke GmbH:n traktorimerkki. Se aloitti traktorien valmistuksen vuonna 1946, kun yrityksen johtoon nousivat Ervin Allgaier veljensä Oskar Allgaierin kanssa. Ensimmäinen traktori, R18, valmistui 1946, jonka teho oli noin 18 hevosvoimaa. Vuonna 1949 esiteltiin vahvempi R22. Yritys lopetti traktorinvalmistuksen vuonna 1955 ja keskittyi ydinliiketoimintaansa. Porsche jatkoi Allgaierin traktorituotantoa omalla nimellään.


title: Eloonjäämisen haasteet

text: Eloonjäämisen haasteet () on BBC:n tuottama ja David Attenborough’n käsikirjoittama ja juontama luontodokumenttisarja. Se ensiesitettiin Yhdistyneessä kuningaskunnassa lokakuusta 1990 alkaen.


title: Eloonjäämisen haasteet

text: "Eloonjäämisen haasteet" käsitteli eläinten käyttäytymistä. Se oli laaja-alaisesti luontoa käsitelleen, "Life on Earth" -sarjasta alkaneen dokumenttitrilogian kolmas osa; Attenborough’n myöhemmät sarjat ovat keskittyneet johonkin erityisalueeseen. "Eloonjäämisen haasteiden" jaksot esittelivät elämän kiertokulun eri vaiheita syntymästä lisääntymiseen.


title: Eloonjäämisen haasteet

text: Sarja tuotettiin yhteistyössä Australian Broadcasting Servicen ja Turner Broadcasting Systemin kanssa. Tuottaja oli Peter Jones. Taustamusiikin sävelsi George Fenton.


title: Eloonjäämisen haasteet

text: David Attenborough’n "Elämä"-sarjassa "Eloonjäämisen haasteita" edelsi "Elävä planeetta" (, 1984) ja sitä seurasi "Etelämantereen ihmeet" (, 1993).


title: Eloonjäämisen haasteet

text: Sarjan kuvauksiin käytettiin yli kolme ja puoli vuotta, minä aikana Attenborough matkusti yhteensä lähes 400 000 kilometriä. Tuotantoryhmän tavoitteena oli viedä luontodokumenttien kuvaamista eteenpäin "Elävän planeetan" viitoittamalla polulla, ja niinpä tuotannossa kohdattiin paljon uusia haasteita.


title: Eloonjäämisen haasteet

text: Metsästävien simpanssien kuvaaminen oli mahdollista yksinomaan Hedwige ja Christophe Boeschin ansiosta; he olivat viettäneet viisi vuotta Norsunluurannikolla ihmisapinoita tutkien. Panamassa vaeltajamuurahaisten elävistä yksilöistä muodostunutta pesää puolestaan kuvattiin endoskoopin avulla. Uudenlaisia linssejä käyttämällä saatiin myös kuvamateriaalia, jossa tarkennuksen kohteena olivat sekä etualalla lähikuvassa olleet muurahaiset että taustalla näkyvä Attenborough.


title: Eloonjäämisen haasteet

text: Norsulauman elämän tärkeimpiä hetkiä päästiin kuvaamaan Cynthia Mossin avulla. Moss oli tutkinut eläimiä Keniassa jo kahdenkymmenenviiden vuoden ajan, ja hänen tietojensa ansiosta tuotantoryhmä osasi olla paikalla oikeaan aikaan.


title: Eloonjäämisen haasteet

text: Kun kuvausryhmä halusi otoksen, jossa kuusikymmentuhatpäinen kahlaajalintuparvi lentää Attenborough’n ylitse Norfolkissa, lentoreitin ennustamisessa värvättiin avuksi lintujensuojelujärjestö RSPB. Floridan pensasnärhet sen sijaan avustivat kuvauksissa ilman suurempia ponnisteluja, sillä niiden parissa tehdyn tutkimuksen ansiosta ne olivat tottuneet ihmisiin.


title: Eloonjäämisen haasteet

text: Termiittikeon sisään ryömiminen tuotti vaikeuksia David Attenborough’lle: sisällä oli niin ahdasta, että hän mahtui sinne vain tietyssä suunnassa, ja joutui hivuttautumaan hiljalleen ulos aina ottojen välissä.


title: Eloonjäämisen haasteet

text: Kun sarjan DVD-julkaisun sekä sarjaan liittyvän kirjan kansikuvaksi lopulta päätyneet kuvat miekkavalaiden patagonialaisella rannikolla harjoittamasta merileijonien pyynnistä otettiin, kyseessä oli ensimmäinen kerta, kun tällaista käyttäytymistä oltiin ylipäänsä havainnoitu. Niinpä kuvaajien täytyi ottaa riskejä mennessään veteen yhdessä valaiden kanssa lähikuvien saamiseksi.


title: Eloonjäämisen haasteet

text: 4. lokakuuta 1990 ensiesityksensä saanut ensimmäinen jakso perehdyttää erilaisiin tapoihin, joilla eliöt tulevat maailmaan.


title: Eloonjäämisen haasteet

text: Attenborough’n avaussanat viittaavat joulusaarentaskurapujen vuosittaiseen lisääntymiseen. Tapahtuma on ravulle riskialtis, sillä laji elää normaalisti maalla, ja munat täytyy laskea mereen, missä planeettamme vanhimmat eläinlajit vieläkin asuvat ja lisääntyvät. Yksi tuotteliaimmista veteen munivista lajeista on jättiläissimpukka, mutta myös jotkin maaeläimet, esimerkiksi rukoilijasirkat tuottavat suuret määrät munia.


title: Eloonjäämisen haasteet

text: Läntisissä Yhdysvalloissa Attenborough tarkkailee, kuinka maahan kaivautunut ampiainen naamioi kolonsa, ja täyttää sen sitten perhosentoukilla ruokkiakseen tulevaa jälkikasvuaan. Toisen lajin toukat puolestaan aloittavat elämänsä perhosentoukkien sisällä, ja syövät isäntänsä vähitellen hengiltä. Isompien eläinten pulmia havainnollistetaan lumihanhilla, joiden täytyy puolustaa muniaan naaleilta. Munan sisällä tapahtuva alkionkehitys näytetään yksityiskohtaisesti. Malleekana lämmittää muniaan mätänevillä lehdillä, ja Attenborough havainnollistaa sen huolellista lämmönsäätelyä yrittämällä lisätä hiekkaa munakekoon. Kana potkii hiekan välittömästi takaisin Attenborough’n päälle.


title: Eloonjäämisen haasteet

text: Merisiira on äyriäinen, joka uhrautuu täysin jälkikasvunsa eteen: sen kuoren sisällä kasvavat toukat rasittavat emoaan niin paljon, että viimeistenkin lähdettyä se lopulta kuolee.


title: Eloonjäämisen haasteet

text: Täysin kehittyneitä poikasia synnyttävistä nisäkkäistä näytetään muiden muassa gnuu, merileijona ja tsintsilla.


title: Eloonjäämisen haasteet

text: 11. lokakuuta 1990 esitetty toinen jakso kuvailee eri lajien jälkeläisistähoivaamistapoja. Attenborough määrittelee lapsuuden kahden tavoitteen avulla: on kasvettava ja säilyttävä hengissä.


title: Eloonjäämisen haasteet

text: Etelänmerinorsu nostetaan esimerkiksi eläimestä jonka lapsuus on hyvin lyhyt: poikanen hylätään kolmiviikkoisena, ja se jää yksin jopa kahdeksaksi viikoksi, jona aikana se kasvaa emon maidosta saadun rasvan avulla kyllin isoksi kyetäkseen uimaan.


title: Eloonjäämisen haasteet

text: Tiirat luottavat joukkovoimaan, sillä yhdessä ison parven kanssa asuessaan niillä on paremmat mahdollisuudet varjella jälkikasvuaan ryösteleviltä lokeilta. Osoituksena lumihanhien omistautumisesta on viidenkymmenen kilometrin matka, jonka ne tekevät Venäjän tundralla jalan saattaessan poikasiaan rannikolle. Skorpionit kantavat poikasiaan selässään, kun taas päästäinen jättää omansa kiven alle sillä välin, kun etsii ruokaa.


title: Eloonjäämisen haasteet

text: Haahka lukeutuu lajeihin, joiden keskuudessa vastuu jälkeläisistä jaetaan: naaraat valvovat säännöllisesti toisten samaan ryhmään kuuluvien yksilöiden poikasia. Myös marat ja lepakot käyttävät lastentarhoja — jälkimmäisillä niissä voi olla jopa miljoona yksilöä. Floridan pensasnärhillä lastenkasvatus tapahtuu yhteistyössä aiempien, aikuistuneiden jälkeläisten kanssa. Suuremmissa eläimissä samaa toimintamallia käyttävät norsut, joilla kaikki ryhmän naaraat osallistuvat poikasen kasvatukseen.


title: Eloonjäämisen haasteet

text: Simpanssien lapsuus on sosiaalisesti monimutkainen, sillä työkalujen käytön lisäksi niiden täytyy oppia kuinka toisiin tulee suhtautua. albatrossien täytyy oppia lentämään pikaisesti, sillä mereen päätyneet poikaset voivat joutua tiikerihaiden saaliiksi.


title: Eloonjäämisen haasteet

text: 18. lokakuuta 1990 esitetty jakso käsittelee eläinten ravinnonhankintatapoja.


title: Eloonjäämisen haasteet

text: Etelä-Amerikan sademetsässä vallitseva eläin- ja kasvilajien runsaus ei välttämättä merkitse helppoa ruokaa. Jotkut lehdistä ovat myrkyllisiä, joten niitä syövien täytyy olla varovaisia. Toiset kasvit sen sijaan lahjovat eläimet kuljettamaan siitepölyään tarjoamalla meden kaltaisia lahjuksia. Monet kolibrilajit ovat erikoistuneet syömään vain tietyistä kukista. Myös hedelmiä on tarjolla, ja esimerkiksi oravasaimirit eivät juuri muuta syökään. Papukaijat ja arat syövät kaoliinia vastamyrkyksi syömilleen myrkyllisille siemenille.


title: Eloonjäämisen haasteet

text: Attenborough katselee, kuinka 60 000 -päinen sirriparvi siirtyy yhtäkkisesti paikasta toiseen päästäkseen syömään laskuveden paljastamassa mutapohjassa piileviä nilviäisiä. Barrakudat jahtaavat pikkukaloja, ja ajavat parven lahteen, missä pelikaanit käyvät sen kimppuun. Lokit puolestaan ahdistelevat pelikaaneja päästäkseen osallisiksi niiden saamasta saaliista.


title: Eloonjäämisen haasteet

text: Eräs gekkolaji kykenee erottamaan työläistermiitit niitä vaarallisemmista sotilaista. Ristihämähäkkien verkot esitellään yhtenä eleganteimmista saalistusvälineistä. Kahden muun hämähäkkilajin, "Nephilan" ja siltä rosvoavan "Argyrodesin" ravinnonhankintaa tutkitaan lähemmin. Kuvut täynnä pesilleen palaavat tropiikkilinnut joutuvat fregattilintujen väijyttämiksi.


title: Eloonjäämisen haasteet

text: 25. lokakuuta 1990 esitetty jakso esittelee toisia eläimiä saalistavia lajeja sekä saaliseläinten keinoja välttyä joutumasta saaliiksi.


title: Eloonjäämisen haasteet

text: Attenborough yrittää lähestyä kihujen pesää, jolloin lintujen aggressiivisuus tulee ilmi niiden hyökätessä hänen kimppuunsa. Patagonian rannikolla tietty miekkavalaiden ryhmä vaanii merileijonien poikasia, jotka erehtyvät pois turvalliselta matalikolta. Saalista saatuaan valaat vievät sen merelle ja leikkivät sillä ennen tappoa.


title: Eloonjäämisen haasteet

text: Myrkkyä voidaan käyttää sekä aseena että karkotteena, joista esimerkkeinä käytetään kyytä ja tomaattisammakkoa. Jotkin eläimet mainostavat puolustautumiskeinojaan, jottei niiden käyttö tulisi liian myöhään. Esimerkkeinä ovat haisunäätä, jonka ase on kaamea lemu, sekä jotkin salamanterit: molemmat korostavat varoitusväritystään erikoisilla asennoilla.


title: Eloonjäämisen haasteet

text: Näytillä on useita sauvasirkkalajeja monimutkaisine naamiointikeinoineen. Mitkään suojakeinot eivät auta vaeltajamuurahaisia vastaan, sillä ne nujertavat minkä tahansa vastaansa tulevan saaliin silkan lukumääränsä ansiosta.


title: Eloonjäämisen haasteet

text: Ritarihaukka on poikkeuksellinen, sillä se metsästää joukolla; kuuden yksilön ryhmä nähdään hiomassa taitojaan Uuden Meksikon autiomaassa. Lopuksi nähdään ryhmä simpansseja, jotka strategista ajattelua ja yhteistyötä käyttäen pyydystävät gueretsoja metsässä Norsunluurannikolla.


title: Eloonjäämisen haasteet

text: 1. marraskuuta 1990 esitetty jakso tutkailee eri suunnistamismuotoja.


title: Eloonjäämisen haasteet

text: Auringonlaskun jälkeen Attenborough kuvailee Afrikassa eläviä lajeja, jotka eivät nojaa näköaistiiinsa. Täplähyeena käyttää herkkää hajuaistiaan metsästäessään öisin, ja galagott virtsaavat käsiinsä merkatakseen liikkeensä. Jotkin eläimet, kuten salangaanit, lepakot ja jokidelfiinit käyttävät kaikuluotausta. Sähköankeriaat sen sijaan aistivat ympäristöään sähkökenttien avulla.


title: Eloonjäämisen haasteet

text: Päivänvalon aikaan käytössä ovat toisenlaiset keinot: hyppypäästäisellä on huolellisesti puhtaana pidetty polkuverkosto. Sillä on verkostosta päässään selkeä kartta, minkä ansiosta se pystyy pakenemaan tarvittaessa nopeasti vaikka oikoteitä pitkin. Saharassa Attenborough esittelee muurahaisen, joka tekee hyönteismaailman pisimmät maamatkat: "Cataglyphis" käyttää auringon sijaintia suunnistaessaan takaisin pesälleen suorinta mahdollista reittiä pitkin. Bahamalla merivirtojen ja aaltojen suunnan avulla suunnistavat langustit marssivat jonossa vähentääkseen veden vastusta.


title: Eloonjäämisen haasteet

text: Lapintiira matkustaa maailman ääreltä toiselle, yhteensä jopa 19 000 kilometrin matkan, voidakseen kalastaa päivänvalossa. Albatrossi mainitaan yhtenä taitavimmista suunnistajista: se voi matkata jopa 1300 kilometriä meren yllä etsiessään ruokaa poikasilleen, ja löytää silti aina takaisin pesälleen.


title: Eloonjäämisen haasteet

text: Lopuksi Attenborough kertoo ankeriaiden 10 000 kilometrin vaelluksesta, joka kestää kolme vuotta.


title: Eloonjäämisen haasteet

text: 8. marraskuuta 1990 lähetetty jakso käsittelee eläinten tapoja suojautua luonnonvoimilta ja saalistajilta.


title: Eloonjäämisen haasteet

text: Kolo on hyvä turvapaikka, ja Attenborough vierailee preeriakoiran pesällä, joka on monimutkainen rakennelma ilmastointijärjestelmineen. Silkkiä pidetään niin suuressa arvossa, että ne, jotka eivät itse pysty sitä kutomaan, varastavat sitä toisilta. Erakkokolibri käyttää varastamaansa silkkiä tehdessään pesänsä lehden alapuolelle, kun taas räätälit kutovat kaksi lehteä yhteen. Monimutkaisen pesänrakentamisen mestari on kuitenkin kutoja, joka ei epäröi tuhota yli tuhannesta yhteenkudotusta ruohonlehdestä rakentamaansa pesää, jollei se houkuttele tarpeeksi naaraita.


title: Eloonjäämisen haasteet

text: Majava rakentaa yhden suurimmista eläinten asumuksista: sen puinen jokimaja siirtyy perintönä sukupolvelta toiselle, ja niinpä sitä huolletaankin jatkuvasti. Jotkin pistimettömät mehiläislajit käyttävät vahaa ja pihkaa monimutkaisten labyrinttimäisten rakennelmien luomiseen. Monet eläimet, kuten esimerkiksi erakkoampiaiset ja kalliopääskyt, käyttävät mutaa.


title: Eloonjäämisen haasteet

text: Termiittien hienostuneet luomukset tarjoavat turvaa, lämpöä, ilmastoinnin, itsenäiset lastentarhat ja puutarhat sekä saniteettitilat. Attenborough pitää länsiafrikkalaista lajia ylivertaisena rakentajana, ja ryömii keon sisään esittelemään sen tuuletusjärjestelmää.


title: Eloonjäämisen haasteet

text: 15. marraskuuta 1990 lähetetty jakso keskittyy lajeihin, jotka tekevät yhteistyötä ja riippuvat toisistaan, tai hyödyntävät toisiaan.


title: Eloonjäämisen haasteet

text: Aksishirvet seurailevat languriapinoita näiden liikkuessa puusta puuhun syödessään. Hirvet syövät lehdet, joita apinoilta putoilee, ja vastapalveluksena tarkkailevat ympäristöä, kun apinat puolestaan laskeutuvat maahan syömään. Veden alla elävä erakkorapu kiinnittää merivuokkoja kuoreensa suojautuakseen mustekalalta, ja tokko avustaa lähes sokeaa katkarapulajia.


title: Eloonjäämisen haasteet

text: Kirput, täit ja punkit ovat loisia: niillä ei ole molemminpuolista kumppanuutta isäntäeliön kanssa, vaan ne käyttävät sitä hyväkseen. Loisillakin on kuitenkin saalistajansa, kuten esimerkiksi Galápagossaarilla, missä peipot puhdistavat jättiläiskilpikonnan puutiaisista. Loisnokkelit tekevät samoin kirahveille Afrikassa, ja lisäksi ne käyttävät eläimen turkista irtoavaa karvaa pesiensä pehmikkeenä. Jotkin kalalajit puhdistavat toisia säännöllisesti, ja huulikalat ja katkaravut ovatkin erikoistuneet siihen, kuten myös remora, joka roikkuu pysyvästi kiinni isäntäeläimessään.


title: Eloonjäämisen haasteet

text: Isäntänsä sisällä kasvaviin loisiin kuuluu mato, joka etanan sisälle päädyttyään saa etanan suorastaan mainostamaan itseään, jotta se joutuisi linnun syömäksi.


title: Eloonjäämisen haasteet

text: Jotkin mikroskooppisen pienet eliöt asustavat suurten kasvinsyöjien vatsoissa ja auttavat siellä selluloosan sulattamisessa.


title: Eloonjäämisen haasteet

text: 22. marraskuuta 1990 lähetetty jakso esittelee miten taisteluilla — niin fyysisillä kuin psykologisillakin — ratkaistaan kiistoja ruuasta, elintilasta tai parittelukumppaneista.


title: Eloonjäämisen haasteet

text: Reviirikiistoja havainnollistetaan kolibrin avulla: Attenborough asettaa täytetyn yksilön toisen reviirille, jolloin tämä käy nokkimaan tunkeilijaa. Kirjoahvenilla ei ole juurikaan mainittavia aseita, joten ne tarttuvat toisiinsa suullaan, ja kiista ratkaistaan voimalla. Sirkkaäyriäisten eturaajat ovat niin voimakkaat, että niillä voi murtaa toisen yksilön kuoren; niinpä kiistat ja myös kosiskelu on riskialtista puuhaa.


title: Eloonjäämisen haasteet

text: Eläimet, joilla on tappavia aseita, eivät yleensä käytä niitä toisiaan vastaan, sillä kumpikaan osapuoli ei yleensä halua vaarantaa henkeään. Esimerkiksi myrkylliset käärmeet pyrkivät selättämään toisensa painissa sen sijaan että purisivat toisiaan. Sudet ja isot kissaeläimet käyttävät ärhentelyä ja kehonkieltä uhkauksien viestittämisessä.


title: Eloonjäämisen haasteet

text: Kilpailevien seeprojen välillä sen sijaan ei rajoja tunneta: potkiminen ja pureminen on sallittua niin kauan että voittaja on selvillä. Kirahvit puolestaan iskevät toisiaan kauloillaan. Yleensä hyvin rauhalliset vuorigorillat nähdään kinastelemassa, kunnes leikki yhtäkkiä muuttuukin vakavaksi, ja yksi menettää peloissaan virtsarakkonsa hallinnan.


title: Eloonjäämisen haasteet

text: Suurilla kasvinsyöjillä on tyypillisesti sarvet, joilla ratkaistaan kenelle naaraat kuuluvat. Vuorikauris- ja hirviurokset käyvät keskenään ankaria kamppailuja, jotka toisinaan päättyvät myös kuolemaan.


title: Eloonjäämisen haasteet

text: 29. marraskuuta 1990 esitetty jakso käy läpi ryhmissä elävien eläinten vuorovaikutustapoja.


title: Eloonjäämisen haasteet

text: Yksinään elävä kotka mainitaan vastakohtana laulujoutsenille, jotka laskeutuvat Skotlantiin taitettuaan 1600 kilometrin matkan Islannista. Perille saavuttuaan niiden täytyy taistella reviiristä paikalla jo olevien kanssa, ja tyypillisimmin parit ja perheet pärjäävät parhaiten. Attenborough havainnollistaa nokkimisjärjestystä tavallisilla kanoilla. Leijonalauma nähdään tekemässä yhteistyötä niiden taltuttaessa joukolla kafferipuhvelin. Kaadon jälkeen kukin syö ruhosta vuorollaan.


title: Eloonjäämisen haasteet

text: Paviaanit elävät jopa sadanviidenkymmenen vahvuisina ryhminä, ja niiden monimutkaisia valtarakenteita esitellään yksityiskohtaisesti. Verivampyyrit havainnollistavat vastavuoroista altruismia oksentaessaan verta mille tahansa vierustoverille, joka on jäänyt ilman ravintoa. Kääpiömangustit elävät noin tusinan yksilön perheryhmissä. Sillä välin kun osa etsii ruokaa tai nukkuu, toiset pitävät silmällä saalistajia ja tekevät tarvittaessa hälytyksen.


title: Eloonjäämisen haasteet

text: Ääriesimerkki yhteistyöstä ovat kaljurotat, joiden 80-päinen yhdyskunta jakautuu työläisiin jotka kaivavat tunneleita, sotilaisiin jotka toimivat vaaran uhatessa ja kuningattareen, jonka tehtävänä on lisääntyä. Lehdenleikkajamuurahaiset kuljettavat ruokaa maanalaisiin kerroksiin, missä sieni tekee selluloosasta muurahaisille syömäkelpoista. Työn jokainen vaihe teetetään eri kastilla.


title: Eloonjäämisen haasteet

text: 6. joulukuuta 1990 esitetty jakso keskittyy eläinten kommunikointiin.


title: Eloonjäämisen haasteet

text: Keniassa Attenborough seuraa hunajaoppaan perässä kulkevaa alkuasukasta mehiläispesälle. Alkuasukas kerää pesästä hunajan, ja osa siitä jätetään linnulle palkkioksi. Gaselleja jahtaava hyeenakoiralauma keskittää jahtinsa yksilöön, joka ei hyppää yhtä korkealle kuin muut. Kiurut välttävät ampuhaukan saaliiksi joutumisen samalla taktiikalla: jatkamalla laulamista ne viestittävät takaa-ajajalleen olevansa hyväkuntoisia ja siten vaikeampia kiinnisaatavia. 80 prosentissa tilanteista tämä pitääkin paikkansa.


title: Eloonjäämisen haasteet

text: Mangabien huudot kuuluvat kaikkein monimutkaisimpiin. Niiden ääntelyt ovat käytännössä sanoja; sanasto määrittelee niiden saalistajat siten että kukin hälytysääni liitetään tiettyyn uhkaan. Jotkin eläimet viestittävät näyttävästi; Attenborough havainnoi kuinka tuhannet tulikärpäset valaisevat pimeyttä.


title: Eloonjäämisen haasteet

text: Ääni kulkee vedessä kauemmaksi ja nopeammin, ja yli kaksisataa kalalajia käyttääkin ääntä viestintään. Mustekalat sen sijaan käyttävät visuaalisia signaaleja: ne vaihtavat väriään ja viestivät myös asennoilla. Lopuksi Attenborough nähdään täplädelfiinien seurassa. Ne kommunikoivat ultraäänillä ja jokainen perii emoltaan perhekohtaisen kutsuäänen, eräänlaisen sukunimen. Lisäksi delfiinit käyttävät tavallisia ääniä, kehonkieltä ja kosketusta — ne ovat siis viestintäkyvyiltään lähes ihmisen luokkaa.


title: Eloonjäämisen haasteet

text: 13. joulukuuta 1990 lähetetty jakso tutkailee kumppaninhoukuttelussa käytettyjä keinoja, varsinkin lintujen kannalta.


title: Eloonjäämisen haasteet

text: Intianpikkutrappi asustaa korkeassa ruohikossa, jossa ei näy kauas. Niinpä se joutuukin hyppimään korkealle samassa paikassa saadakseen huomiota, joskus jopa neljäsataa kertaa saman päivän aikana. Valaat laulavat kumppaneita houkutellakseen, ja kosijat pystyvät kuulemaan naaraan ääntelyn yli kahdeksan kilometrin päähän.


title: Eloonjäämisen haasteet

text: Lähettäessään kosintaviestejä eläinten täytyy myös huolehtia siitä etteivät ne kohdistu vääränlajisiin kumppaneihin, ja niinpä monilla onkin tunnusmerkit, jotka poikkeavat selvästi toisista lajeista. Esimerkkinä Attenborough käyttää suulia. Kaikki suulalajit asustavat samalla saarella, ja sinijalkasuula nostelee jalkojaan, jottei kumppanuuksia luotaessa tapahtuisi erehdyksiä.


title: Eloonjäämisen haasteet

text: Tropiikkilintu ja ruskosuohaukka käyttävät kumppanin houkuttelussa ilmalentokuvioita, kun taas hautalepakko luottaa vahvaan hajuun. Kaikkein näyttävimmät kosiomenot ovat lyyrypyrstöllä (jonka laulutaidoissakaan ei ole moittimista), riikinkukolla ja paratiisilinnuilla. Lavastaja kutsuu kumppaniehdokkaat katsomaan lehtimajaansa, joka on koristeltu silmiinpistävän värikkäillä löytöesineillä. Trinidadilaiset tanssijat käyttävät nimensä mukaisesti hienostuneita tanssiesityksiä. Lopuksi Attenborough tarkkailee topiantilooppien kosiomenoja, joissa käytettyjen reviirien rajoja urokset vahtivat mustasukkaisesti.


title: Eloonjäämisen haasteet

text: 20. joulukuuta 1990 lähetty viimeinen jakso kuvaa, kuinka eri lajit täyttävät olemassaolonsa tarkoituksen, eli varmistavat että niiden geenit periytyvät seuraavalle sukupolvelle. Vaikka ongelma on kaikille yhteinen, siihen on kehittynyt useita erilaisia ratkaisuja.


title: Eloonjäämisen haasteet

text: Siimajalkaiset eivät pysty liikkumaan, mutta jokaisella yksilöllä on sekä uros- että naaraspuolisia sukusoluja, joten jokainen vierustoveri on mahdollinen kumppani. Toista ääripäätä edustaa norsunaaras, joka on kantavana kaikkiaan kahdenkymmenenkahden kuukauden ajan, joten sen kannalta on toivottavaa, että poikasen siittää vahvaksi osoittautunut uros. Niinpä naaras on hyvin tarkka valinnastaan. Tsintsillanaaras on vieläkin nirsompi, ja hylkää ei-toivotut kosijat virtsaamalla niiden naamalle.


title: Eloonjäämisen haasteet

text: Parittelu voi olla vaarallista puuhaa: lintuhämähäkkiuros lähestyy valittuaan hyvin varovasti. Onnistuakseen sen on vältettävä naaraan myrkkyhampaisiin joutuminen. Joillain lajeilla oikea hetki lyöttäytyä yhteen voi koittaa äärimmäisen harvoin. Esimerkiksi taskurapu-uroksen täytyy hedelmöittämään päästäkseen odottaa, että naaras luo kuorensa. Merileijonaurokset taistelevat haaremien hallinnasta, ja jotkin yksilöt hyödyntävät toisten taistellessa avautunutta tilaisuutta paritellakseen vastahakoisten naaraiden kanssa.


title: Eloonjäämisen haasteet

text: Attenborough huomauttaa, että yksiavioisuus, johon useimmat ihmiset ovat tottuneet, on eläinkunnassa harvinainen ilmiö, mutta mainitsee siitä esimerkkinä kuningasalbatrossin. Näytillä on pari joka lyöttäytyi yhteen viisivuotiaina, ja on ollut yhdessä jo kaksikymmentä vuotta.


title: Eloonjäämisen haasteet

text: Yhdistyneessä kuningaskunnassa sarja on saatavana neljän levyn DVD-julkaisuna ja lisäksi osana "The Life Collection" -kokoelmaa. Aiemmin on myös julkaistu kolmen levyn mittainen versio, jossa jaksot on typistetty 35-minuuttisiksi. Suomessa sarja on julkaistu kolmen levyn kokoelmana, jonka jaksot ovat täysimittaisia. DVD-julkaisuissa on lisämateriaalina 50 minuuttia kestävä dokumentti "The Making of The Trials of Life".


title: Eloonjäämisen haasteet

text: BBC Books julkaisi David Attenborough’n kirjoittaman, sarjaan liittyvän kirjan, "The Trials of Life: A Natural History of Behaviour" elokuussa 1990. Kirja on julkaistu suomeksi nimellä "Vaarallinen seikkailu - Eläinten käyttäytyminen luonnossa".


title: Bautz

text: Bautz on saksalaisen Josef Bautzin traktorimerkki. Traktoreiden prototyyppejä tehtiin jo toisen maailmansodan aikana, mutta varsinainen valmistus tapahtui vuosina 1951-1954.


title: Hobitti (täsmennyssivu)

text: Hobitti () on J. R. R. Tolkienin keksimä mielikuvitusolento. Sillä voidaan tarkoittaa myös seuraavia:


title: Big Bud

text: Big Bud on yhdysvaltalainen traktorimerkki, jonka nimisiä traktoreita valmistettiin Montanassa 1968-1991. Yhdessä mallissa traktoreista on V-16 Detroitin dieselmoottori, jonka teho on 900 hevosvoimaa. Traktori on tiettävästi maailman tehokkain.


title: Bukh

text: Bukh on Jens Bukhin ja Johannes Gryn 1904 Horveen perustama konepaja, jossa tehtiin tuulimyllyjä, maamoottoreita niin bensiini- kuin petrolikäyttöisinä. 1915 perustettiin Kalundborgin Kalund Motorfabrik A/S, missä aloitettiin merimoottoreiden valmistus.


title: Bukh

text: 1950-luvun alussa alettiin valmistaa Bukh-traktoreita. Traktoreiden tuotanto päättyi 1968.


title: Viime vuonna Marienbadissa

text: Viime vuonna Marienbadissa () on vuonna 1961 ensi-iltansa saanut ranskalainen elokuva. Sen on ohjannut Alain Resnais, ja se perustuu Alain Robbe-Grillet’n käsikirjoitukseen. Elokuvan pääosissa näyttelevät Delphine Seyrig, Giorgio Albertazzi ja Sacha Pitoëff.


title: Viime vuonna Marienbadissa

text: Elokuva tunnetaan arvoituksellisesta kerronnallisesta rakenteestaan, jossa todellisuus ja kuvitelmat sekoittuvat. Myös kohtausten tapahtuma-ajan ja -paikan suhde toisiinsa jää osin avoimeksi. Unenomainen elokuva on jakanut yleisön mielipiteitä: jotkut pitävät sitä mestariteoksena, toiset käsittämättömänä.


title: Viime vuonna Marienbadissa

text: Vuonna 1979 "Viime vuonna Marienbadissa" pääsi mukaan suomalaiskriitikoiden kokoamalle sadan tärkeimmän elokuvan listalle.


title: Viime vuonna Marienbadissa

text: Barokkityylisessä linnassa tai hotellissa pidettävissä juhlissa mies lähestyy naista väittäen, että he ovat tavanneet edellisenä vuonna Marienbadissa. Nainen kiistää. Toinen mies, ehkä naisen aviomies, osoittaa useaan kertaan ylemmyytensä ensimmäistä miestä kohtaan muun muassa käyttämällä väkivaltaa ja voittamalla hänet toistuvasti Nimin kaltaisessa matemaattisessa pelissä. Vaikeaselkoiset takaumat sekä ajan ja paikan siirtymät pyrkivät kuvaamaan päähenkilöiden keskinäisiä suhteita. Samat tapahtumat ja keskustelut toistuvat barokkilinnan eri paikoissa, ja elokuvassa on monia avoimeksi jäävällä monologilla varustettuja kamera-ajoja pitkin linnan käytäviä.


title: Viime vuonna Marienbadissa

text: Päähenkilöiden nimiä ei mainita. Käsikirjoituksessa ensimmäinen mies on roolinimeltään X, nainen on A ja hänen mahdollinen aviomiehensä M.


title: Max Morinière

text: Max Morinière (s. 16. helmikuuta 1964 Fort-de-France) on entinen ranskalainen pikajuoksija ja olympiamitalisti. Hänen päälajinsa oli 100 metrin juoksu.


title: Max Morinière

text: Ensimmäisen arvokisamitalinsa Morinière saavutti Soulin 1988 olympialaisissa juostessaan 4 × 100 metrin viestijuoksun viimeisen osuuden juoksijana pronssille ajalla 38,40 s. Ranskan joukkueen muut juoksijat olivat Bruno Marie-Rose, Daniel Sangouma ja Gilles Quénéhervé. Splitin EM-kilpailuissa 1990 Moriniére juoksi pikaviestissä Sangouman, Jean-Charles Trouabalin ja Marie-Rosen kanssa kultamitalille ennen Isoa-Britanniaa. Ranskan joukkue teki loppukilpailussa uuden maailmanennätyksen 37,79 s. Morinière sijoittui 100 metrin henkilökohtaisessa kilpailussa viidenneksi juostuaan 2,2 m/s:n myötätuulessa loppuajan 10,15 s. Tokion MM-kilpailuissa 1991 hän saavutti vielä viestijuoksussa hopeaa. Ranskan joukkue sai loppuajan 37,87 s ja hävisi 0,37 sekuntia maailmanennätystä parantaneelle Yhdysvaltain joukkueelle.


title: Max Morinière

text: Ranskan mestaruuden 100 metrin juoksussa Morinière voitti vuosina 1987 ja 1988.


title: David Brown (traktori)

text: David Brown oli englantilainen traktorimerkki. David Brown aloitti traktoreiden tuotannon 1936 yhdessä Harry Fergusonin kanssa nimellä Ferguson-Brown. Traktoreita valmistettiin 1936 1 350 kappaletta. David Brownin yhtiönsä oli perustettu jo 1860. Liikekumppanuus raukesi ja Harry Ferguson muutti Yhdysvaltoihin.


title: David Brown (traktori)

text: Ensimmäinen David Brown-traktori, David Brown VAK1 esiteltiin 1939, ja se sai 3 000 kappaleen tilauskannan. Alkaneen toisen maailmansodan vuoksi tilauskanta väheni 1 000 kappaleeseen. David Brownin tuotanto laajeni toisen maailmansodan jälkeen. Vuodesta 1983 traktoreita tehtiin Casen nimellä. Melthamin tehdas suljettiin 1988 ja traktorien valmistus lakkasi.


title: Kallinikoksen taistelu

text: Kallinikoksen taistelu käytiin vuonna 171 eaa. Rooman tasavallan ja Makedonian valtakunnan välillä. Taistelussa Makedonian kuningas Perseuksen joukot voittivat roomalaisen konsulin Publius Licinius Crassuksen komentaman armeijan. Kallikinos oli sodan ensimmäinen taistelu ja se oli seurausta Rooman sodanjulistuksesta Makedonialle ja kuningas Perseukselle.


title: Kallinikoksen taistelu

text: Kolmas makedonialaissota syttyi keväällä 171 eaa. Makedonialaiset etenivät nopeasti Makedoniasta Thessaliaan valloittaen lukuisia Perrhaibian maakunnan kaupunkeja. Samaan aikaan roomalainen konsuli Publius Licinius Crassus eteni armeijansa kanssa Epeiroksesta Gomfoin kaupungin kautta Thessaliaan kohtaamaan Perseuksen armeija. Molemmat armeijat leiriytyivät lopulta parin kilometrin päähän toisistaan lähelle Larissaa.


title: Kallinikoksen taistelu

text: Seuraavana aamuna Perseus päätti haastaa Crassuksen taisteluun ja eteni armeijansa kanssa vain parin kilometrin päähän roomalaisten leiristä ja ryhmitti joukkonsa "Kallinikos"-nimiselle ("Callinicus") kukkulalle, jossa lopullinen taistelu käytiin.


title: Kallinikoksen taistelu

text: Livius kertoo taistelun kulusta yksityiskohtaisesti: Roomalaiset eivät odottaneet makedonialaisten hyökkäystä ja yllättyivät suuresti nähdessään makedonialaisten etenevän kohti leiriään. Crassus käski muodostaa nopeasti raskaan jalkaväkensä linjaan leirin suojavallin taakse ja lähetti samalla kevytaseiset jalkaväki- ja ratsumiehet ulos leiristä kohtaamaan vihollinen. Roomalaisten oikeaa siipeä komensi Crassuksen veli ja se koostui italialaisesta ratsuväestä ja "velites"-joukoista. Vasenta siipeä ja kreikkalaisia apujoukkoja komensi taas Marcus Valerius Laevinus. Roomalaisten keskusta oli tribuuni Quintus Mucius Scaevolan johdossa. Linjan edessä oli vielä 500 apujoukkojen sotilasta ja lisäksi kauempana vasemman siiven takana oli reservissä 400 thessaliasta ratsumiestä.


title: Kallinikoksen taistelu

text: Makedonian vasenta siipeä komensi Perseuksen liittolainen Kotys, ja se koostui hänen omasta traakialaisesta ratsu- ja jalkaväestään. Oikealla siivellä oli makedonialainen ratsuväki ja keskustassa Perseus itse, falangin valiokaartin "ageman" takana. Näiden eteen oli vielä asetettu 400 linko- ja keihäsmiestä.


title: Kallinikoksen taistelu

text: Molempien armeijoiden lähes samanvahvuiset ratsuväki- ja kevyet jalkaväkijoukot iskivät yhteen. Makedonialaisten vasemmalla siivellä traakialainen jalkaväki iski yhteen italialaisten ratsumiesten kanssa. Seuranneessa kiivaassa taistelussa roomalaisten oikea siipi joutui sekasorron valtaan ja ajettiin pakoon. Samalla makedonialaisten keskustan hyökkäys pyyhkäisi roomalaisten kreikkalaiset liittolaiset pakoon ja työnsi heitä taaksepäin. Lopulta Crassus tajusi, että oli hävinnyt taistelun ja Rooman thessalialainen ratsuväki kutsuttiin tukemaan joukkojen vetäytymistä. He onnistuivat yhdessä Eumeneksen joukkojen kanssa muodostamaan tilapäisen linjan. Myös makedonialaisten muodostelmat olivat hajonneet taistelussa, ja hyökkäys vahvasti puolustettuun roomalaisten leiriin olisi aiheuttanut raskaita tappioita, joten Perseus ei lähtenyt hyökkäykseen. Roomalaiset menettivät taistelussa 2 200 miestä kaatuneina ja 600 vankeina, kun taas Liviuksen mukaan makedonialaisten tappiot olivat vain 60 miestä.


title: Kallinikoksen taistelu

text: Kolme vuotta myöhemmin, vuonna 168 eaa. Lucius Aemilius Pauluksen johtamat roomalaiset viimein löivät Perseuksen armeijan Pydnan taistelussa, päättäen kolmannen makedonialaissodan.


title: 75 Cents

text: 75 Cents (29. tammikuuta 1933 Zagreb – 19. marraskuuta 2010 Zagreb) oli kroatialainen laulaja. Hänen oikea nimensä oli Ladislav Demeterffy, ja hänet tunnettiin myös nimellä Veseli Laci. Taiteilijanimi 75 Cents on mukaelma yhdysvaltalaisen rap-artistin 50 Cent nimestä.


title: 75 Cents

text: Hän muun muassa edusti Kroatiaa vuoden 2008 Eurovision laulukilpailussa kappaleella ”Romanca” yhdessä Kraljevi Ulice -yhtyeen kanssa. 75 Cents oli kaikkien aikojen vanhin euroviisuissa esiintynyt laulaja, kunnes muutaman kuukauden vanhempi Engelbert Humperdinck löi hänen ennätyksensä vuoden 2012 kilpailussa.


title: Ferguson–Brown

text: Ferguson–Brown oli Harry Fergusonin ja David Brownin yhteenliittymä 1935–1947. Harry Ferguson oli kehittänyt "Ferguson System" -nimisen traktorin nostolaitteiden kolmipistekiinnitysjärjestelmän, jota hän halusi tehdä tunnetuksi. Tätä varten hän valmisti Ferguson Black -traktorin. Traktorien laajempi valmistaminen johti yhteistyöhön David Brown -tehtaan kanssa, joka valmisti myöhemmät traktorit. Ensimmäinen traktori oli Ferguson–Brown A. Traktoreita valmistettiin vuosina 1936–1938 yhteensä 1 350 kappaletta, mutta menekki oli vaatimaton. Ongelmaksi muodostui suhteellisen kallis hinta esimerkiksi kilpailevaan Fordsoniin verrattuna.


title: Ferguson–Brown

text: Erimielisyydet keinoista myynnin parantamiseksi johtivat Fergusonin ja David Brownin yhteistyön päättymiseen. Lokakuussa 1938 Harry Ferguson vei Ferguson–Brown-traktorin numero 722 varusteineen Yhdysvaltoihin ja Eber Sherman järjesti hänelle tapaamisen Henry Fordin kanssa. Harry Ferguson solmi Fordin kanssa sopimuksen, jolla Fordson-traktoreihin tuli kolmipistekiinnityksinen nostolaite. Näin alkoi Ford–Ferguson-yhteistyö, jonka ensimmäinen traktori oli Ford–Ferguson 9N.


title: Ferguson–Brown

text: Harry Fergusonin ja David Brownin välinen kiista jatkui oikeusasteissa ja lopullisena ratkaisuna oli se, että Ford joutui maksamaan David Brownille korvauksia.


title: Ferguson (traktori)

text: Ferguson on Harry Fergusonin perustama traktorimerkki Ferguson–Brown-yhteistyön päättymisen jälkeen. Yhtiö liittyi 1953 Massey–Harrikseen ja Harry Ferguson sai vastineeksi yhtiöstään 16 000 000 dollarin arvosta Massey–Harris–Fergusonin osakkeita. Vuonna 1958 yhtiöstä muodostettiin Massey Ferguson.


title: Ford (traktori)

text: Ford oli autonvalmistaja Fordiin kuulunut traktorimerkki, jota valmistettiin Euroopassa vuosina 1964-1995 ja Yhdysvalloissa vuosina 1939-1995. Merkki myytiin 1990-luvun alussa Fiatille ja on nykyään osa New Hollandia. Vuosina 1916-1964 yhtymän traktorit valmistettiin Fordson-nimisinä, koska tavaramerkkinimen Ford oikeudet kuuluivat toisessa yhtiössä työskennelleelle Ford-nimiselle henkilölle.


title: Ford (traktori)

text: Pohjois-Amerikassa Ford-merkkisiä traktoreita myytiin jo 1940-luvulla, mutta Euroopassa Fordson-nimi säilyi vuoden 1964 malliuudistukseen saakka. Tuolloin Ford-traktoreiden eri mallit numeroitiin, Fordson Dexta -mallien tilalle tulivat mallit 2000, 3000, Vanhan Power majorin kokoluokkaa edusti 4000 (kaikki kolmisylinterisiä) ja Fordson Super Majorin tilalle tuli Ford 5000. Uusia malleja valmistettiin kolmessa tehtaassa. Englannin Basildoniin oli rakennettu uusi tehdas. Kaksi muuta tehdasta olivat Antwerpenissä Belgiassa ja Highland Parkissa Yhdysvalloissa.


title: Ford (traktori)

text: Vuonna 1968 esiteltiin amerikkalainen kuusisylinterinen Ford 8000. Sen vaihteisto muistutti muun 1000-sarjan vaihteistoa, mutta oli huomattavasti vahvistettu. Muu tekniikka oli huomattavasti pienempiä malleja kehittyneempää sisältäen muun muassa nestejarrut ja vetovarsitunnustelun, johon hankittiin lisenssi International Harvesterilta. Vuonna 1969 esiteltiin turboahdettu Ford 9000, joka oli muuten samanlainen kuin Ford 8000. Fordin traktorimallisto uudistettiin nimenvaihdoksen yhteydessä täysin eikä Fordsoneissa ja Fordeissa juuri yhteisiä osia ollut.


title: Ford (traktori)

text: Uudessa 1000-sarjassa oli uudet moottorit, joissa oli lyhyt iskunpituus ja suuri sylinterin halkaisija. Traktoreiden perusrakenne oli varsin yksinkertainen. Hydrauliikka toimi kytkimestä riippumatta ja mallien 4000 ja 5000 jarrut olivat öljykylpyiset levyjarrut. Tämä perusrakenne pysyi suurin piirtein samanlaisena seuraavat 30 vuotta. Fordin uuden mallisarjan alkuongelmat saivat JCB kaivurivalmistajan vaihtamaan kaivureiden peruskoneekseen Nuffieldin.


title: Ford (traktori)

text: 1960-luvulla kaikkiin malleihin sai lisävarusteena Select-O-Speed -vaihteiston. Se muistutti rakenteeltaan hieman perinteistä automaattivaihteistoa ja sen kolmella planeettapyörästöllä saatiin 10+2 vaihdetta ilman kytkintä. Select-O-Speed oli aikanaan edityksellinen, mutta se tuotiin markkinoille keskeneräisenä. Siitä puuttui muun muassasuojamekanismeja, jolloin vaihde oli mahdollista vaihtaa eteenpäinajolta peruutukselle traktorin vielä liikkuessa. Tämä kulutti vaihteistoa huomattavsti. Select-O-Speed oli hyvin tarkka öljystä ja väärät öljyt saattoivat aiheuttaa sen hajoamisen. Keskeneräisyytensä sekä osittain väärän käytön ja huollon seurauksena Select-O-Speed oli hyvin vikaherkkä. Select-O-Speedin suosio laski ja sen valmistus lopetettiin 1970-luvun alussa.


title: Ford (traktori)

text: Vuonna 1968 esiteltiin Force-mallisto. Se oli muotoiltu uudelleen lähinnä maskin osalta ja moottorien tehoja ja tilavuuksia oli suurennettu paitsi mallissa 4000. Ford 7000 esiteltiin vuonna 1971. Se oli samankaltainen kuin 5000, mutta turboahdettu. 7000:een sai myös Load Monitor vetovastustunnustelun, joka toimi työntövarsitunnustelua paremmin raskaiden ja puolihinattavien koneiden kanssa. Vuonna 1973 mallien 5000 ja 7000 lisävarusteeksi tuli Dual Power, alentava pikavaihde, joka alensi nopeutta 22% ja lisäsi vääntömomenttia tehokkaasti.


title: Ford (traktori)

text: Fordin mallisto uusiutui vuonna 1975 muotoilultaan pysyen teknisesti suurin piirtein ennallaan. Tehdasvalmisteiset ohjaamot tulivat saataville seuraavana vuonna. Uusi ohjaamo oli yksi aikansa parhaista, mutta myös muiden valmistajien ohjaamoita asennettiin 600-sarjan traktoreihin. Mallimerkinnät olivat kolmisylinterisissä 2600, 3600, 4100 ja 4600 sekä nelisylinterisissä 5600, 6600 ja 7600.


title: Ford (traktori)

text: Vuonna 1976 esiteltiin 600-sarjan rinnalle 700-sarja johon kuuluivat mallit 6700, 7700, 8700 ja 9700. Ne olivat 600-sarjan paremminvarusteltuja versioita ja niissä oli monia uudistuksia, kuten tasalattiainen ohjaamo, parempi jäähdytys ja etuakselisto sekä hydrostaattinen ohjaus. Näissä malleissa käytettiin Fordin uutta muotokieltä. 700-sarja oli saatavana myös nelivetoisena. Neliveto akselit olivat ZF:n sivukardaaniversioita kuten muutkin aikakauden edustajat. Vuodesta 1979 olivat kaikki mallit 3600:sta eteenpäin saatavana myös nelivetoisina. Vuonna 1979 mallien 8700 ja 9700 seuraajaksi esiteltiin TW-sarja, johon kuuluivat mallit TW-10, TW-20 ja TW-30.


title: Ford (traktori)

text: Vuonna 1981 esiteltiin 10-sarja. Siihen kuuluivat mallit 2610, 2910, 3610, 3910, 4110, 4610, 5610, 6610, 6710, 7610, 7710 ja 8210. Näissä malleissa oli uusi synkronoitu 8+4 Synchromesh -vaihteisto. Malliin 7610 asti vaihteistoa halliittiin ohjauspyörän alle sijoitetulla vaihdevivulla. Se sai paljon arvostelua puolesta ja vastaan ja vähän ajan päästä Ford muuttikin sen Vaihdekaavion H-kaavioksi. Alentava pikavaihde Dual Power oli lisävaruste, mallista 7610 lähtien vakiovaruste. Vuonna 1983 esiteltiin uudistettu TW-sarja. Siihen kuuluivat mallit TW-5, TW-15, TW-25 ja TW-35. TW-sarjassa oli edelleen vanha synkronoimaton 8+2 Constant Mesh -vaihteisto. Dual Power oli vakiovaruste.


title: Ford (traktori)

text: Vuonna 1985 esiteltiin MK II -sarja. Samalla esiteltiin uusi 7910. MK II -sarjan suurin uudistus oli uusi DL-ohjaamo. Muita uudistuksia olivat mm. hydrostaattinen ohjaus. Vuonna 1988 esiteltiin 7610:n kuusisylinterinen versio 7810. Alkuvuodesta 1989 esiteltiin MK III -sarja. Samalla mallistoa uudistettiin. 6610:n tilalle tulivat 6410 ja 6810. Muut mallit pysyivät ennallaan. Mallissa 8210 oli nyt Fordin ensimmäinen sähkönostolaite.


title: Ford (traktori)

text: Vuonna 1986 Ford osti amerikkalaisen maatalouskonevalmistaja New Hollandin. Näin syntyi Ford New Holland. Traktoreiden merkki pysyi kuitenkin vielä Fordina.


title: Ford (traktori)

text: Vuoden 1989 lopussa TW-sarja korvattiin 30-sarjalla. Nyt Fordissakin oli viimein moniportainen Funkin valmistama powershift-vaihteisto. Vaihteistossa oli vaihteita 18+9 ja se salli hyppäämisen vaihteiden yli. Mallit olivat 8630, 8730 ja 8830.


title: Ford (traktori)

text: Vuoden 1989 lopulla esiteltiin pienempi 30-sarja. Se oli kehitetty 10-sarjan 3-sylinterisistä malleista. Uudistuksia olivat mm. uusi 8+8-vaihteinen vaihteisto sekä Deluxe-Q -ohjaamo. Mallit 30-sarjassa olivat kolmesylinteriset 3430, 3930, 4130 sekä neljäsylinteriset 4830 ja sen myöhempi versio 5030.


title: Ford (traktori)

text: Vuoden 1992 alussa esiteltiin suositun 10-sarjan korvaava 40-sarja. Se oli uudistettu perusteellisesti. Moottorit olivat uusia 4,4 (5640), 5 (6640 ja 7740), 6.6 (7840) tai 7,5 -litraisia PowerStareja. Varustelutasoaja oli kaksi: SL ja SLE. SL sisälsi työntövarsitunnustelun, hammaspyöräpumpun ja analogisen mittariston. SLE:ssä oli vetovarsitunnustelu, säätötilavuuspumppu, sähkönostolaite ja digitaalinen mittaristo. SL:n vaihteistona oli 12+12 SynchroShift. Johon sai lisävarusteena Dual powerin. SLE:ssä taas oli 16+16 ElectroShift -vaihteisto, joka nykyään pienten muutosten jälkeen tunnetaan New Holland T6 -sarjan Electro Commandina. 40-sarjaa valmistettiin vuoteen 1997. Sarjaan kuuluivat mallit 5640, 6640, 7740, 7840, 8240 ja 8340.


title: Ford (traktori)

text: Vuonna 1991 Fiat osti Ford New Hollandin ja muodostettiin New Holland Agriculture, jonka päämaja sijaitsee Italian Torinossa. Vuonna 1995 Fordin merkki vaihtui New Hollandiksi ja väritys sini-harmaaksi.


title: Ford (traktori)

text: New Holland TS-sarja on suoraan Fordin 40-sarjan jälkeläinen. Tekniikaltaan se oli hyvin paljon 40-sarjan kaltainen ja suurimmat erot olivat ulkonäössä. Uusi Dual Command -vaihteisto oli tehty lisäämällä 2-portainen pikavaihde vanhaan Synchro Shift -vaihteistoon. Tällöin vaihteita saatiin 24+24. TS-sarjan mallit olivat TS90, TS100, TS110 ja TS115. Kaikki mallit paitsi TS115 olivat nelisylinterisiä.


title: Ford (traktori)

text: New Holland G-sarja on Fordin suurten 30-sarjalaisten seuraaja. 2000-luvun alussa se kuitenkin korvattiin Case IH-pohjaisella TG-sarjalla.


title: Ford (traktori)

text: Nykyään New Holland T6 -sarja on periaatteessa Fordin seuraaja, mutta yhtäläisyydet rajoittuvat vaihteistoon. Ford-pohjaisia New Hollandeja myydään kuitenkin edelleen Meksikossa ja eräissä muissa Amerikan maissa.


title: Pepa Aniorte

text: Pepa Aniorte (s. 1973 Murcia) on espanjalainen näyttelijä. Hän on muun muassa näytellyt "Serranon perhe" -televisiosarjassa Chonia. Hän näytteli myös kyseisen sarjan neljännellä tuotantokaudella (jakso nro 68) juna-aseman lipunmyyjää. Hänellä oli myös rooli palkitussa elokuvassa "Volver – paluu".


title: ANts P2P

text: ANts P2P on Java-ohjelmointikielellä tehty avoimen lähdekoodin anonyymi vertaisverkko-ohjelma. Ohjelman kehittäminen alkoi vuonna 2004 ja sen lähdekoodi on GNU GPL -lisensoitu.


title: ANts P2P

text: ANts P2P kryptaa kaiken lähetetyn tai vastaanotetun liikenteen muilta ja välittää liikenteen osapuolten välillä verkossa tehdäkseen peräisin olevien IP-osoitteiden määrittämisen vaikeammaksi. Joitakin ohjelman ominaisuuksia:


title: ANts P2P

text:
ANts P2P sallii myös käyttäjien tarjota web-palvelimia anonyymisti; pääsy näihin palvelimiin onnistuu vain ANts P2P-verkon sisältä. Ohjelma ei kuitenkaan ole verkkopalvelinliikennettä ulos välittävä verkko, joka antaa käyttäjiensä päästä tavallisiin Internet-palveluihin; tätä varten tehtyjä ohjelmia kuten Toria voi käyttää erikseen.
Tietojen siirrot menevät epäsuorien yhteyksien yli: Tiedostojen lähettäjät ja vastaanottajat eivät pidä suoraa yhteyttä toistensa kanssa, mutta yhteys liikkuu sarjoittain erityisten solmujen yli, joten kukaan osapuoli ei voi määritellä yksiselitteisesti toisen identiteettiä.
Liikenne solmujen välillä on AES-salattua, mikä estää nuuskinnan sekä ulkopuolisilta että siirtäviltä solmuilta. Salausavain käyttää Diffie-Hellman-algotrimia.


title: American Waterloo Boy

text: American Waterloo Boy oli yhdysvaltalainen traktorimerkki, jonka maahantuonnissa Britanniaan oli mukana Harry Ferguson. Sitä valmisti John Deere.


title: American Waterloo Boy

text: John Deere alkoi vuonna 1914 myydä Waterloo Gasoline Engine Companyn valmistamaa bensiinikäyttöistä traktoria, jonka suunnittelija oli John Froelich. Traktorin listahinta oli 750 dollaria. Vuonna 1918 yhtiö siirtyi John Deeren omistukseen. R-mallia eli "Model R Waterloo Boy Tractor"-konetta oli tuolloin myyty yli 8 000 kappaletta. Yhtiön itsenäisyyden päättyminen johti suunnittelija Froelichin eroamiseen ja traktorimerkin nopeaan kuihtumiseen.


title: Galina Zybina

text: Galina Zybina (s. 22. tammikuuta 1931 Leningrad) on entinen neuvostoliittolainen yleisurheilija ja olympiavoittaja. Hänen päälajinsa oli kuulantyöntö mutta hän saavutti arvokisamitaleja myös kiekonheitossa ja keihäänheitossa.


title: Galina Zybina

text: Toisen maailmansodan aikana Galina Zybina oli Leningradin piirityksessä kuolla nälkään mutta selviytyi hengissä ja kasvoi 168 cm pitkäksi urheilijaksi. Hän aloitti kilpailemisen kuulantyöntäjänä vuonna 1946 ja sijoittui neljä vuotta myöhemmin Brysselin EM-kilpailuissa neljänneksi tuloksella 13,07 m. Ensimmäisen arvokisamitalinsa hän sai samojen kisojen keihäänheitossa, josta hän nappasi pronssia tuloksella 42,75 m.


title: Galina Zybina

text: Helsingin olympialaisissa 1952 Zybina otti nimiinsä kuulantyönnön maailmanennätyksen tuloksella 15,28 m ja voitti olympiakultaa. Keihäänheitossa hän sijoittui neljänneksi tuloksella 48,35 m. Bernin EM-kilpailuissa 1954 hän voitti kuulantyönnön kultaa tuloksella 15,65 m, ja kakkoslajina oli nyt kiekonheitto, josta saavutuksena oli pronssimitali tuloksella 44,77 m. Melbournen olympialaisissa 1956 Zybina sai kuulantyönnössä hopeaa tuloksella 16,53 m. Puolitoista kuukautta ennen olympialaisia hän teki viimeiseksi jääneen maailmanennätystuloksensa 16,76 m. Kaikkiaan hän paransi ME-tulosta kahdeksan kertaa.


title: Galina Zybina

text: Rooman olympialaisissa 1960 Zybina sijoittui kuulantyönnössä seitsemänneksi mutta kaksi vuotta myöhemmin Belgradin EM-kilpailuissa hän palasi mitalistiksi työntämällä pronssille riittävän tuloksen 16,95 m. Seitsemännen arvokisamitalinsa hän voitti Tokion olympialaisissa 1964, joissa hän työnsi pronssille tuloksella 17,45 m. Hänen uransa paras työntö kantoi tulokseen 17,50 m. Viimeisen kerran hän esiintyi arvokisoissa Budapestin EM-kilpailuissa 1966, ja tulos 16,65 m riitti vielä neljänteen sijaan.


title: Hervan tauti

text: Hervan tauti eli synnynnäinen niveljäykistymäoireyhtymä (LCCS, Lethal Congenital Contracture Syndrome) on peittyvästi periytyvä oireyhtymä, jossa sikiöllä on nivelissä virheasennot. Kyynärnivelet jäykistyvät useimmiten koukkuun ja polvet ojennukseen. Sikiö menehtyy ennen syntymäänsä 32. raskausviikkoon mennessä, eikä elävänä syntyneitä ole todettu . Taudille on tyypillistä, että varhaisraskaudessa sikiöt liikkuvat niukasti tai eivät ollenkaan ja tämä havaitaan heti ensimmäisessä 11–13 raskausviikon ultraäänitutkimuksessa. Taudille on ominaista myös turvotus ja sikiön raajojen vaikeat virheasennot.


title: Hervan tauti

text: Nivelten virheasennot ovat seurausta sikiön liikkumattomuudesta. Liikkumattomuus taas johtuu selkäytimen etusarven motoristen neuronien lähes täydellisestä puuttumisesta. Syytä siihen, miksi kyseiset selkäytimen etusarven liikehermosolut tuhoutuvat, ei tiedetä.


title: Hervan tauti

text: Hervan taudin aiheuttaa geenivirhe, joka sijaitsee 9. kromosomissa, GLE1-geenissä. Geenivirhe löydettiin vuonna 2007. Geeni koodittaa proteiinia, jota tarvitaan lähetti-RNA:n kuljetuksessa tumasta sytoplasmaan. Kaikilta toistaiseksi tutkituilta perheiltä on löytynyt suomalainen valtamutaatio ainakin toisesta alleelista ja 98 % on valtamutaation suhteen homotsygootteja. DNA-tutkimuksella voidaan selvittää sikiödiagnoosi sekä mahdollinen kantajuus.


title: Hervan tauti

text: Suomesta on diagnosoitu 70 tapausta. Taudin ilmaantuvuus eli insidenssi on noin 1 : 25 000. Tautimutaatiotion kantajia on erityisesti Kainuussa ja Koillismaalla, ja Koillis-Suomessa kantajia on kaksi prosenttia väestöstä, kun muualla Suomessa yksi prosentti. Tapauksia, joissa taudin aiheuttava mutaatio on varmistettu, ei ole tavattu muualta kuin Suomesta.


title: Hervan tauti

text: Hervan tauti kuuluu suomalaiseen tautiperintöön. Sen hiukan lievemmästä muodosta käytetään nimitystä Vuopalan tauti.


title: The Outhere Brothers

text: The Outhere Brothers on yhdysvaltalainen Chicagosta kotoisin oleva hip hop -duo. Duon jäsenet ovat Craig Simpkins alias Malik (s. 31. heinäkuuta 1973) ja Lamar Mahone alias Hula (s. 12. kesäkuuta 1970).


title: The Outhere Brothers

text: Duo tunnettiin erityisesti 1990-luvulla muun muassa hittikappaleistaan ""Boom Boom Boom"", ""La La La Hey Hey"" ja ""Fuk U in the Ass"".


title: INSEE-koodi

text: INSEE-koodi on Ranskan kansallisen tilasto- ja taloustutkimuslaitoksen () käyttämä luettelointikoodi. INSEE-koodeja käytetään monien eri maantieteellisten kokonaisuuksien erottamiseen. INSEE-koodeja ovat myös Ranskan henkilötunnukset.


title: INSEE-koodi

text: Maantieteelliset INSEE-koodit tunnetaan nimellä COG. Erityisesti koodeja tarvitaan Ranskan kuntien tunnistamiseen, koska kuntia on yli 36 tuhatta ja monilla on sama nimi. Kuntien täydellisessä koodissa on 8 numeroa, mutta käytössä on pääasiassa 5-numeroinen yksinkertaistettu versio koodista. Eurooppalaisessa Ranskassa 5-numeroisen koodin kaksi ensimmäistä numeroa ovat departementti ja kolme viimeistä on kunnan yksilöivä osuus. Merentakaisilla alueilla departementille on varattu kolme ensimmäistä numeroa ja kunnalle kaksi viimeistä. Esimerkiksi Juran departementin kunta Baume-les-Messieurs'n INSEE-koodi on 39041, jonka kaksi ensimmäistä numeroa ovat Juran koodi ja kolme viimeistä kunnan Juran sisällä yksilöivä koodi. Ranskan postinumerot ovat hyvin samantyyppisiä eli Baume-les-Messieurs'n postinumero on 39210. INSEE-koodit ja postinumerot eivät kuitenkaan mene päällekkäin vaan molemmille on varattu oma numeroavaruus.


title: INSEE-koodi

text: Departementin koodi on tunnettu Ranskassa hyvin, koska ajoneuvojen rekisterikilpien kaksi viimeistä numeroa osoittaa departementin, jossa ajoneuvo on rekisteröity. Tämä järjestelmä kuitenkin loppuu vuoden 2008 jälkeen.


title: INSEE-koodi

text: Euroopan unionilla on päällekkäinen alueiden tilastointijärjestelmä NUTS.


title: INSEE-koodi

text: Ranskan henkilötunnus eli sosiaaliturvatunnus on muotoa "syymmlloookkk mm", jossa


title: Boyhood

text: Boyhood on vuonna 2014 ensi-iltansa saanut Richard Linklaterin ohjaama ja käsikirjoittama draamaelokuva. Elokuvan pääosissa ovat Patricia Arquette, Ellar Coltrane, Lorelei Linklater ja Ethan Hawke. Elokuvaa kuvattiin ajoittain 12 vuoden ajan. Kuvaukset alkoivat kesällä 2002 Houstonissa Texasissa ja päättyivät lokakuussa 2013. Elokuva kertoo nuoren pojan kasvusta aikuisuuteen.


title: Boyhood

text: "Boyhood" sai ensi-iltansa Sundancen elokuvajuhlilla tammikuussa 2014.


title: Boyhood

text: Elokuva on saanut kriitikoilta ylistävän vastaanoton. "Boyhood" palkittiin parhaan draamaelokuvan, ohjauksen ja naissivuosan (Patricia Arquette) Golden Globe -palkinnoilla. "Boyhood" sai kuusi Oscar-ehdokkuutta parhaasta elokuvasta, ohjauksesta, miessivuosasta, naissivuosasta, alkuperäisestä käsikirjoituksesta ja leikkauksesta.


title: Boyhood

text: Vuonna 2016 "Boyhood" äänestettiin BBC:n kyselyssä tämän vuosisadan viidenneksi parhaaksi elokuvaksi. Äänestäjinä oli 177 elokuva-asiantuntijaa eri puolilta maailmaa. Seuraavana vuonna "The New York Timesin" elokuvakriitikot arvioivat "Boyhoodin" vuosisadan kahdeksanneksi parhaaksi.


title: Boyhood

text: Vuonna 2002 6-vuotias Mason Evans, Jr. (Ellar Coltrane) asuu isosiskonsa Samanthan (Lorelei Linklater) ja yksinhuoltajaäitinsä Olivian (Patricia Arquette) kanssa Texasissa. Mason kuulee Olivian riitelevän poikaystävänsä kanssa ja sanovan tälle, ettei hänellä ole vapaa-aikaa.


title: Boyhood

text: Vuonna 2003 Olivia muuttaa lastensa kanssa, jotta hän voisi opiskella Houstonin yliopistossa saadakseen paremman työpaikan. Mason ilmaisee äidilleen pelkonsa, että hänen isänsä Mason Sr. (Ethan Hawke) ei löydä häntä ja Samanthaa muuton takia. Houstonissa Mason Sr. vie lapsensa keilaamaan. Tuotuaan heidät kotiin Mason ja Samantha katsovat ikkunasta kun hän riitelee Olivian kanssa.


title: Boyhood

text: Vuonna 2004 Olivia ottaa Masonin mukaan oppitunnilleen ja esittelee tämän professorilleen Bill Welbrockille (Marco Perella). Vuonna 2005 Olivia ja Bill menevät naimisiin ja yhdistävät perheensä. Vuonna 2006 Mason Sr. vie lapset mukaansa pesäpallo-otteluun. Olivia jatkaa kouluttautumistaan ja tukee Billin tiukkaa kasvatusta. Vuonna 2007 Billistä tulee väkivaltainen humalassa ja pahoinpideltyään Oliviaa ja myös vaarannettuaan myös lasten turvallisuuden, Olivia vie lapset pois ja yöpyy heidän kanssaan ystävänsä luona ja hakee avioeroa. Lapset ovat huolissaan, näkevätkö he enää puolisisaruksiaan.


title: Boyhood

text: Vuonna 2008 Mason Sr. kuulee Samanthan poikaystävästä ja keskustelee Samanthan ja Masonin kanssa ehkäisystä. Hän vie poikansa patikoimaan Pedernales Falls State Parkiin. Vuonna 2009 Olivia, Mason ja Samantha tottuvat elämäänsä San Marcosin kaupungissa lähellä Austinia. Olivia opettaa psykologiaa yliopistossa ja menee naimisiin oppilaansa ja Afganistanin ja Irakin sotaveteraarin Jimin kanssa. Mason kokeilee päihteitä, ja alkaa saada tyttöjen huomiota.


title: Boyhood

text: Vuonna 2010 Masonin 15-vuotissyntymäpäivänä Mason Sr., joka on mennyt uudestaan naimisiin ja saanut lapsen, vie Masonin ja Samanthan vierailemaan vaimonsa vanhempien luokse. Hän antaa Masonille itsekokoamansa Beatlesin jäsenten kokoelmalevyn, ja vaimon vanhemmat antavat Masonille raamatun ja haulikon.


title: Boyhood

text: Vuonna 2011 Mason tapaa koulukaverin juhlissa Sheenan ja hänestä tulee Masonin tyttöystävä. Saavuttuaan yhtenä iltana myöhään kotiin, juopunut Jim kovistelee Masonia myöhästymisestä. Myöhemmin Olivia eroaa Jimistä. Mason alkaa valokuvata.


title: Boyhood

text: Vuonna 2012 Mason ja Sheena tapaavat Samanthan Texasin yliopistolla Austinssa ja he nukkuvat Samanthan huoneessa. Samanthan huonekaveri saapuu yllättäen ja löytää heidät huoneestaan. Vuonna 2013 lukion viimeisellä luokalla Mason eroaa Sheenasta. Mason voittaa hopeaa valokuvillaan ja saa yliopistostipendin. Masonin perhe järjestää hänelle valmistujaisjuhlat ja Mason Sr. antaa neuvoja Masonille tämän eroa koskien.


title: Boyhood

text: Olivia päättää myydä talonsa ja pyytää lapsiaan keräämään tavaransa. Mason valmistelee lähtöä äitinsä uudesta asunnosta ja Olivia purskahtaa itkuun. Hänestä tuntuu että hänen lapsensa lähtevät liian pian yliopistoon. Yliopistolla Mason muuttaa huoneeseensa ja tapaa huonekaverinsa. Hän kutsuu Masonin retkelle Big Bendin kansallispuistoon tyttöystävänsä Barbin ja tämän huonekaverin Nicolen kanssa. Nicole pohtii Masonin kanssa, tarttuuko ihminen hetkeen vai tarttuuko hetki ihmiseen. Mason vastaa, että he ovat aina hetkessä ja että ”aina on juuri nyt” ja he nauravat.


title: Boyhood

text: Toukokuussa 2002 Richard Linklater ilmoitti aloittavansa saman vuoden kesänä kuvaamaan kotikaupungissaan Houstonissa elokuvaa, johon on tarkoitus kuvata joka vuosi muutaman viikon ajan materiaalia seuraavien 12 vuoden aikana.


title: Boyhood

text: Masonin rooliin Linklater valitsi 6-vuotiaan Ellar Coltranen, joka kasvoi elokuvan kuvausten aikana 18-vuotiaaksi.


title: Boyhood

text: Elokuvan alkuperäinen nimi oli "12 Years", mutta Linklater vaihtoi elokuvan nimeksi "Boyhood", jotta ihmiset eivät sekoittaisi sitä elokuvaan "12 Years a Slave" (2013).


title: Boyhood

text: Elokuva sai ensi-iltansa Sundancen elokuvajuhlilla tammikuussa 2014.


title: Boyhood

text: Suomessa elokuva sai ensi-iltansa Rakkautta ja anarkiaa -elokuvajuhlilla 28. syyskuuta 2014. Elokuvan pääosan näyttelijä Ellar Coltrane saapui elokuvajuhlien päävieraaksi loppuunmyytyyn näytökseen. Elokuvateattereihin elokuva saapui Suomessa 10. lokakuuta 2014.


title: Boyhood

text: Elokuva on saanut erittäin hyvän vastaanoton kriitikoilta. Rotten Tomatoes -sivuston mukaan 261 arvostelun perusteella laskettuna kriitikoiden arvosteluista 98 prosenttia oli positiivisia. Metacritic-sivuston mukaan elokuva on saanut 50 arvostelun perusteella täydet 100 pistettä.


title: Boyhood

text: Vuoden 2014 puolivälissä Rolling Stone -lehden Peter Travers kutsui elokuvaa vuoden toistaiseksi parhaaksi elokuvaksi ja antoi elokuvalle täydet neljä tähteä. The Guardian -lehden Peter Bradshaw antoi elokuvalle täydet viisi tähteä ja kutsui sitä yhdeksi vuosikymmenen parhaista elokuvista. The Washington Postin Ann Hornaday sanoi elokuvan uskaltavan kunnioittaa elämän pieniä hetkiä ja että elokuva ei ole ainoastaan mestariteos vaan ihme.


title: Boyhood

text: Filmgoerin Jussi Toivola sanoi elokuvan olevan katsojakokemuksena sielua riipaiseva, ja että mykistävän kaunis elokuva lukeutuu 2000-luvun upeimpiin elokuvasaavutuksiin. Episodin Niina Holm sanoi, että ”elokuva on erittäin onnistunut, nautittava ja jopa taianomainen. Tapa, jolla se vangitsee aikaa, osuu elokuvataiteen ytimeen.” Filmitähti-sivuston Päivi Laajalahti kirjoitti arvostelussaan: ”Elokuva kattaa suuren määrän ihmiselämän kriisejä ja esteitä kasvun tiellä. Mutta samalla se ilahduttaa onnen hetkillä ja sympaattisilla ahaa-elämyksillä. Se koskettaa lämminhenkisyydellään, liikuttaa, naurattaa ja saa katsojansa tuntemaan hahmojen mukana erittäin syvästi. Kaikin puolin nautinnollinen elokuvaelämys.” Ilta-Sanomien Tarmo Poussu kirjoittaa arvostelussaan: ”Linklaterin kerronta on ilmavaa, eloisaa ja pakottoman luontevasti soljuvaa. "Boyhood" kasvaa lopulta kauniiksi ja koskettavaksi ylistykseksi elämälle.” Iltalehden Tuomas Riskala kirjoittaa arvostelussaan: ”Eeppisestä rakenteestaan ja lähes kolmetuntisesta kestostaan huolimatta "Boyhood" on herkkä ja intiimi, suorastaan maaginen elokuva, jonka realismi on täynnä arkista runoutta ja puhtautta.”


title: Boyhood

text: Elokuva palkittiin Berliinin elokuvajuhlilla parhaan ohjauksen palkinnolla.


title: Pýdna

text: Pýdna (; virallisesti Δημοτική Ενότητα Πύδνας, "Dimotikí Enótita Pýdnas") on yksi Pýdna-Kolindróksen kunnan kunnallisyksiköistä ja entinen itsenäinen Kreikan kunta. Se sijaitsee Pierian alueyksikössä Keski-Makedonian alueella. Kunnallisyksikön väkiluku on 3 258 (vuonna 2011).


title: Pýdna

text: Pýdnan kunnallisyksikkö käsittää Pýdna-Kolindróksen kunnan eteläosan. Sen suurin asutus on Kítroksen kylä.


title: Pýdna

text: Pýdnan kunnallisyksikkö on ottanut nimensä lähistöllä sijainneesta antiikin aikaisesta Pydnan kaupungista. Se sijaitsi kuitenkin nykyisen Pýdnan kunnallisyksikön ulkopuolella, rannikolla Methónin Archaía Pýdnan (”Antiikin Pydna”) kylän paikalla. Antiikin ajan Pydna tunnetaan muun muassa Pydnan taistelusta. Kaupungista on säilynyt suhteellisen vähän jäänteitä.


title: Pýdna

text: Myöhäisantiikin aikana kaupungin nimeksi tuli "Kitros", latinaksi "Citrum". Se säilyi olemassa varhaiskristillisellä/varhaisbysanttilaisella ajalla ja läpi keskiajan, ja se toimi piispanistuimena. Frankit valloittivat ja tuhosivat kaupungin vuonna 1204. Vuonna 1345 sen valtasivat serbit ja vuonna 1386 turkkilaiset. Kaupungin paikka hylättiin 1500-luvulla merirosvojen toiminnan vuoksi. Tällöin asutus siirrettiin rannikolta ylemmäksi suojaisempaan paikkaan nykyisen Pýdnan kunnallisyksikön alueelle. Näin syntyi nykyinen, kaupungin nimen perinyt Kítroksen kylä, joka on siis tavallaan ”Uusi Pydna”.


title: Pýdna

text: Pýdna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pýdna-Kolindróksen kunnaksi yhdessä Aigínion, Kolindróksen ja Methónin kanssa.


title: Pýdna

text: Pýdnan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Elżbieta Krzesińska

text: Elżbieta Krzesińska (o.s. Duńska, 11. marraskuuta 1934 Varsova – 29. joulukuuta 2015) oli puolalainen pituushyppääjä ja olympiavoittaja.


title: Elżbieta Krzesińska

text: Krzesińska hyppäsi Budapestissa 20. elokuuta 1956 pituushypyn maailmanennätyksen 635 cm ja voitti kolme kuukautta myöhemmin olympiakultaa Melbournen olympialaisissa sivutessaan ME-tulostaan. Rooman olympialaisissa 1960 hän hyppäsi tuloksen 627 cm ja saavutti hopeaa. Hän oli vuoteen 1992 saakka ainoa nainen, joka oli saavuttanut pituushypyssä kaksi olympiamitalia. Ensimmäisen kerran hän osallistui olympialaisiin jo 17-vuotiaana Helsingissä 1952 sijoittuen 12:nneksi.


title: Elżbieta Krzesińska

text: Euroopan-mestaruuskilpailuissa Krzesińska saavutti kaksi mitalia, pronssia Bernissä 1954 ja hopeaa Belgradissa 1962. Hänen aviomiehensä ja valmentajansa Andrzej Krzesiński hyppäsi seiväshypyssä ennätyksekseen 450 cm vuonna 1960.


title: Elżbieta Krzesińska

text: Krzesińska kuoli pitkän sairauden jälkeen joulukuun 28. ja 29. päivien välisenä yönä 2015.


title: Räystäspääskyt

text: Räystäspääskyt ("Delichon") ovat pääskyjen heimoon kuuluva varpuslintusuku. Räystäspääskyjen sukuun kuuluu kolme lajia.


title: Slipstream (video)

text: Slipstream on Jethro Tullin videojulkaisu vuodelta 1981. Se on sekoitus musiikkivideoita ja livemateriaalia vuoden 1980 kiertueelta. Kappaleiden välissä seurataan myös Ian Andersonin esittämän fiktiivisen hahmon seikkailua. DVD-versio julkaistiin vuonna 2004 "A"-albumin remasteroidun painoksen yhteydessä.


title: Mikko Levola

text: Mikko Antero Levola (s. 7. maaliskuuta 1959 Koski Tl) on suomalainen yleisurheilija. Hänen päälajinsa oli korkeushyppy, uran loppupuolella myös kolmiloikka. Levola edusti Kosken Kaikua ja Kuortaneen Kuntoa. Häntä valmensivat Taisto Lehti, Matti Mettala, Ossi Aura, ja uran loppuvaiheissa hän itse.


title: Mikko Levola

text: Levola edusti Suomea Rooman MM-kilpailuissa 1987 sijoittuen korkeushypyn karsinnassa 27:nneksi tuloksella 215 cm. Sisäratojen EM-kilpailuissa Göteborgissa 1984 hän oli samalla tuloksella kahdestoista. Levola hyppäsi korkeusennätyksensä 226 cm Salossa kesäkuussa 1984. Kolmiloikassa hänen ennätyksensä on Kuortaneella juhannuksena 1990 hypätty 16,17 m.


title: Mikko Levola

text: Levola työskentelee tällä hetkellä Pajulahden urheiluopiston valmennuskeskuksen johtajana.


title: Törmäpääskyt

text: Törmäpääskyt ("Riparia") ovat pääskyjen heimoon kuuluva varpuslintusuku. Törmäpääskyjen sukuun kuuluu 4 lajia.


title: GDDR5

text: GDDR5 (Graphics Double Data Rate, version 5) on tehokkaiden näytönohjainten luku- ja kirjoitusmuistityyppi.


title: GDDR5

text: GDDR5 on GDDR4-muistin suora seuraaja. Suurin ero GDDR5lla edeltäjäänsä nähden on se, että GDDR5 kykenee siirtämään dataa neljä kertaa kellojaksossa, aiempien muistityyppien pystyessä siirtämään dataa kaksi kertaa kellojaksossa. Toinen merkittävä uusi ominaisuus on muistipiirien kyky soveltua datajohtojen erilaisten pituuksien aiheuttamiin eripituisiin viiveisiin. Tämä helpottaa piirilevysuunnittelua, koska kaikista datajohdoista ei enää tarvitse tehdä yhtä pitkiä.


title: GDDR5

text: GDDR5n kellotaajuudet ovat alustavasti gigahertsin luokkaa, mikä tarkoittaa noin neljän gigahertsin datataajuutta ja siten noin 16 Gbit/s kaistaa per 32-bittinen muistipiiri, tai 128 Gbit/s 256-bittisellä muistiväylällä. Suurempinopeuksisia GDDR5-muisteja on myös tulossa.


title: GDDR5

text: 25. kesäkuuta 2008 AMD/ATI julkaisi ensimmäisen GDDR5-muistia käyttävän Radeon R700-sarjan näytönohjaimen, Radeon 4870:n. Se käyttää Qimondan valmistamia 512 megatavun muistimoduuleita, joiden kaistanleveys on 3,6 Gbit/s.


title: GDDR5

text: Tammikuussa 2016 JEDEC julkaisi viimeistellyn version GDDR5X SGRAM standardista mahdollistaen 14Gbit/s siirtonopeudet.


title: GDDR5

text: PlayStation 4 käyttää vain GDDR5-muistia, joka on jaettu sekä CPU- että GPU-toimintojen välillä.


title: Laufenburg (Saksa)

text: Laufenburg on kaupunki Reinin varrella Saksan ja Sveitsin rajalla. 1800-luvulla Napoleon jakoi kaupungin kahtia. Vuonna 2010 Saksan Laufenburgissa oli noin 8 600 asukasta.


title: Laufenburg (Saksa)

text: Ensimmäiset maininnat kaupungista ovat vuodelta 1207. Kolmikymmenvuotisen sodan aikana Weimarin sotaretki pyyhkäisi kaupungin yli.


title: Peter Broeker

text: Peter Broeker (15. toukokuuta 1929 Hamilton, Ontario – 1980) oli kanadalainen moottoriurheilija, joka osallistui yhteen Formula 1 -kilpailuun Stebro-tallissa. Kyseinen kilpailu oli Yhdysvaltain Grand Prix 1963. Broeker ajoi maaliin 22 kierrosta kärjelle jääneenä ja sijalla seitsemän, eikä saanut yhtään MM-pistettä.


title: Waldshut-Tiengen

text: Waldshut-Tiengen on kaupunki Etelä-Saksassa Sveitsin rajalla. Vuonna 2006 siellä oli noin 22 500 asukasta. Se sijaitsee Schwarzwaldin eteläosassa Reinin pohjoisrannalla vastapäätä sveitsiläistä Koblenzin kuntaa.


title: Waldshut-Tiengen

text: Kaupungilla on kaksi keskusta: Waldshut sijaitsee Reinin sivujoen Aaren laskupaikassa, Tiengen taas Wutachjoen varrella. Näiden kahden entisen kaupungin lisäksi kuntaan on liitetty yhdeksän pienempää kuntaa, joissa oli alle viisisataa asukasta kussakin: Aichen, Breitenfeld, Detzeln, Eschbach, Gurtweil, Indlekofen, Krenkingen, Oberalpfen ja Waldkirch.


title: Waldshut-Tiengen

text: Vuoteen 1803 asti alue kuului Habsburgien valtakuntaan.


title: EUnet

text: EUnet (alkujaan lyhenne sanoista "European UNIX Network"), myöhemmin KPNQwest oli eurooppalainen Internet-yhteydentarjoaja, joka toimi 2000-vuosikymmenen alkuun saakka.


title: EUnet

text:
Yhtiön juuret ulottuivat vuoteen 1982. Alun perin EUnet-verkko koostui eri Euroopan maissa toimineista ei-kaupallisista UUCP-solmuista,
jotka yleensä olivat Euroopan UNIX-käyttäjien yhdistyksen (European UNIX User Group, EUUG), myöhemmin EurOpen) kansallisten jäsenjärjestöjen hallinnoimia. Kansalliset järjestöt perustivat yhdessä operatiivisen verkkopalveluyrityksen, jonka tehtävänä oli operoida verkon keskussolmua Amsterdamissa.


title: EUnet

text: Ennen vuotta 1988 verkko perustui vielä X.25-protokollaan, mutta vuonna 1988 Daniel Karrenberg lisäsi verkkoon reitittimet, joka mahdollisti liittymisen ARPANETiin.


title: EUnet

text: Tietoliikenteen vapautuessa toiminta muuttui useimmissa maissa kaupallisemmaksi, ja vuonna 1996 seitsemän kansallista EUnet-organisaatiota yhdistyivät nimellä nimellä EUnet International EUnet oli useassa maassa ensimmäinen korkeakoulujen ulkopuolinen yhteydentarjoaja.


title: EUnet

text: Vuonna 1998 EUnet International myytiin yhdysvaltalaiselle Qwestille, joka siirsi EUnetin osaksi teleoperaattori KPN kanssa perustettua yhteisyritystä nimeltä KPNQwest. Yhtiö ehti rakentaa muutaman vuoden aikana 13 000 kilometriä pitkän runkoverkon. Vuonna 2002 KPNQwest ajautui IT-kuplan puhjettua konkurssiin. Osasyynä konkurssiin olivat yhtiön tekemät tiedonsiirtokapasiteetin vaihtokaupat, jotka olivat keinotekoisesti kasvattaneet yhtiön tulosta. KPNQwestin maakohtaiset tytäryhtiöt myytiin eri toimijoille.


title: EUnet

text: Suomessa EUnet-verkon toiminta alkoi vuonna 1985, kun Suomen UNIX-käyttäjäin yhdistys (FUUG) otti hoidettavakseen sen toiminnan. Vuoden 1993 alusta alkaen verkon toiminnasta vastasi EUnet Finland Oy, jonka yksi omistajista FUUG oli. EUnet oli hallinnoinut .fi-verkkotunnuksia siihen saakka ja hoiti sen jälkeen niiden teknistä ylläpitoa vuoteen 2002. Suomen tytäryhtiö selvisi KPNQwestin konkurssista, ja se myytiin Saunalahti Groupille, joka palautti EUnet-brändin käyttöönsä. Myöhemmin Elisa osti Saunalahden.


title: Löningen

text: Löningen on kaupunki Hase-joen varrella, Cloppenburgin piirikunnassa, Ala-Saksin osavaltiossa, Saksassa. Asukkaita kaupungissa oli vuoden 2006 lopussa 13 221 ja pinta-ala on 143 neliökilometriä. Löningenin pormestari on Thomas Städtler.


title: Löningen

text: Kaupunki sijaitsee noin 25 kilometriä lounaaseen Cloppenburgin kaupungista.


title: Löningen

text:
Löningen muodostuu Löningenin kaupungista () ja 29 pienemmästä taajamasta ()
Löningen on jaettu viiteen neljännekseen () ja Wiekiin ("Ortskern").


title: Ehrenbreitsteinin linnoitus

text: Ehrenbreitsteinin linnoitus on linnoitus samannimisen vuoren rinteillä Reinin varrella vastapäätä Koblenzin kaupunkia. Vuorelta on löytynyt linnoitusten jäänteitä jo ajalta kolmetuhatta vuotta ennen ajanlaskumme alkua.


title: Ehrenbreitsteinin linnoitus

text:
Kaksituhatta vuotta myöhemmin, noin vuonna tuhat Ehrenbert-niminen ruhtinas rakennutti linnan, joka antoi vuorelle nimen.
Kolmikymmenvuotisen sodan aikoihin Ehrenbreitsteinin linnoitus oli yksi harvoista ranskalaisten hallitsemista tukikohdista, joista käsin saattoi hyökätä Reinin yli Saksaan.


title: Ehrenbreitsteinin linnoitus

text: Nykyinen linnoitus on vuosina 1817–1832 preussilaisten rakentama, eikä se ole joutunut koskaan hyökkäyksen kohteeksi.


title: Walt Brown

text: Walt Brown (30. joulukuuta 1911 – 29. heinäkuuta 1951 Williams Grove, Pennsylvania) oli yhdysvaltalainen moottoriurheilija. Hän osallistui Formula 1 -luokkaan kuuluneeseen Indianapolis 500 -kilpailuun kausilla ja Kurtis Kraft -tallissa. Brown sijoittui vuoden 1950 kilpailussa 19:ksi ja vuonna 1951 26:ksi. Hän menehtyi kilpa-autoiluonnettomuudessa samana vuonna Williams Grove Speedwaylla.


title: Shakkiolympialaiset 1927

text: FIDE organisoi vuonna 1927 ensimmäiset viralliset shakkiolympialaiset. Kilpailut pidettiin 18. heinäkuuta – 30. heinäkuuta Lontoossa, Isossa-Britanniassa.


title: Shakkiolympialaiset 1927

text: Voittajaksi selviytyi Unkarin joukkue. Toiseksi tuli Tanska ja kolmas oli Englanti.


title: Shakkiolympialaiset 1927

text: Parhaiten menestyneille pelaajille jaettiin palkinnot. Pöytäjärjestyksillä ei ollut merkitystä. George Alan Thomas (Englanti) ja Holger Norman-Hansen (Tanska) saivat kultamitalit tuloksella 12/15 (80,0%). Pronssia sai Richard Réti (Tšekkoslovakia) tuloksella 11½/15 (76.7%). Neljännen palkinnon sai Géza Maróczy (Unkari), viidennen Ernst Grünfeld (Itävalta) ja kuudennen Max Euwe (Alankomaat).


title: Shakkiolympialaiset 1927

text: Olympialaisten ohessa pelattiin myös ensimmäinen shakin naisten maailmanmestaruusturnaus.


title: A New Day Yesterday

text: A New Day Yesterday - 25th Anniversary Collection 1969-1994 on Jethro Tullin DVD-julkaisu vuodelta 2003. Alun perin materiaali julkaistiin nimellä 25th Anniversary Video vuonna 1993. DVD keskittyy yhtyeen 25-vuotisjuhliin vuonna 1993 lontoolaisessa pubissa arkistomateriaalilla höystettynä. Ekstroja lukuun ottamatta kappaleet eivät ole kokonaisia.


Jalkapallon alle 19-vuotiaiden Euroopan-mestaruuskilpailut 2008 olivat järjestyksessään seitsemännet alle 19-vuotiaiden EM-kilpailut turnauksen päivityttyä nykyiseen muotoonsa. Turnauksessa saivat pelata pelaajat, jotka olivat syntyneet 1. tammikuuta 1989 jälkeen. Turnaus järjestettiin Tšekissä 14. – 26. heinäkuuta. Turnauksessa oli kaksi neljän joukkueen lohkoa, joiden kaksi parasta joukkuetta pääsivät välieriin. Turnauksessa ei pelattu pronssiottelua, kuten ei muissakaan kyseisen ikäluokan EM-turnauksissa.


title: Jalkapallon alle 19-vuotiaiden Euroopan-mestaruuskilpailut 2008

text: Merkkien selitykset: V = voitot T = tasapelit H = häviöt TM = tehdyt maalit PM = päästetyt maalit


title: Huningue

text: Huningue () on kantoni ja kunta Haut-Rhinin departementissä Alsacessa, Ranskassa. Vuonna 1999 kunnassa oli 6097 asukasta..


title: Huningue

text: Huningue sijaitsee strategisessa paikassa Reinin varrella, ja on joutunut siksi useita kertoja valloitusyritysten kohteeksi. Basel Sveitsin puolella on heti rajan takana. Vuonna 2007 valmistui "kolmen valtakunnan silta" yli Reinin, joka yhdistää Saksan Weil am Rheinin Sveitsiin ja Huningueen.


title: Haarapääskyt

text: Haarapääskyt ("Hirundo") ovat pääskyjen heimoon kuuluva varpuslintusuku. Haarapääskyjen sukuun kuuluu BirdLifen mukaan neljätoista lajia. Joissain lähteissä (esimerkiksi ITIS) on mainittu haarapääskylajeja huomattavasti enemmän.


title: Neuenburg am Rhein

text: Neuenburg am Rhein on kaupunki Saksassa Baden-Württembergin osavaltiossa Reinin varrella. lähellä Sveitsin ja Ranskan rajaa. Vuonna 2012 siellä oli 11 668 asukasta. Freiburgiin ja Sveitsin Baseliin on alle 30 kilometriä, Schwarzwald on alle kymmenen kilometrin päässä ja Vogeeseille on noin 30 km.


title: Neuenburg am Rhein

text: Alueen matkailijoita houkutellaan pyöräilemään, melomaan tai harjoittamaan kullanhuuhdontaa.


title: Bonus (televisiosarja)

text: Bonus oli suomalainen MTV3-kanavalla vuosina 2002-2004 esitetty tietokilpailuohjelma. Ohjelmaa juonsi Jussi Halli. Ohjelma kuvattiin Helsingin Messukeskuksessa.


title: Bonus (televisiosarja)

text: Kahdessa alkukierroksessa kolme kilpailijaa yrittävät kerätä rahaa finaalikierrosta varten vastaamalla oikein esitettyihin kysymyksiin. Alkukierroksien voittaja valitsi toisen kilpailijoista finaalikierrokselle.


title: Valkoinen armeija (Suomi)

text: Valkoinen armeija oli Suomen sisällissodassa vuonna 1918 valkoisen osapuolen armeija, joka toimi Vaasaan siirtyneen senaatin alaisuudessa. Sen ylipäälliköksi nimitettiin 28. tammikuuta 1918 ratsuväenkenraali Carl Gustaf Emil Mannerheim.


title: Valkoinen armeija (Suomi)

text: Ensimmäisessä vaiheessa armeijan johto koostui vanhan väen upseereista, Venäjältä palanneista upseereista, ruotsalaisista yleisesikuntaupseereista ja siviileistä. Miehistön runko koostui suojeluskuntajoukoista, jotka aloittivat sotatoimet Pohjanmaalla ja Karjalassa venäläisten joukkojen aseistariisumisella. Tämän helmikuun loppuun kestäneen vaiheen aikana maa jakautui valkoiseen pohjoisosaan ja punaiseen eteläosaan.


title: Valkoinen armeija (Suomi)

text: Toisessa vaiheessa Mannerheim pyrki luomaan koulutetun armeijan värväämällä lisäjoukkoja, mutta värväyksen kohtaaman vastustuksen vuoksi se lopetettiin nopeasti. Värvätty järjestylipusto nimettiin 28. helmikuuta uudelleen Uudenmaan rakuunarykmentiksi ja toinen Suomen tasavallan vartiosto hajotettiin sotatoimien alettua.


title: Valkoinen armeija (Suomi)

text: Kolmannessa vaiheessa armeijaan saatiin joukkoja kutsuntojen kautta. Näistä joukoista saatiin koulutettu sotilasjoukko, jolle saatiin Saksasta kotiutuneista jääkäreistä upseerit ja aliupseerit. Näistä joukoista muodostettiin lopulta kuusi jääkärirykmenttiä.


title: Valkoinen armeija (Suomi)

text: Valkoinen armeija koostui ensi alkuun Päämajasta ja rintamalinjojen muodostumisen jälkeen toiminta-alue jaettiin 17. helmikuuta neljään ryhmään: Satakunnan, Hämeen, Savon ja Karjalan ryhmään. Näistä Hämeessä ja Karjalassa käytettiin armeijakuntanimitystä.


title: Valkoinen armeija (Suomi)

text: Tampereen valtauksen jälkeen huhtikuussa armeija jaettiin Länsi- ja Itäarmeijaan. Länsiarmeijaan kuuluivat Satakunnan ja Hämeen ryhmä ja Itäarmeijaan Savon ja Karjalan ryhmä. Huhtikuun lopulla itäarmeijasta erotettiin Savon ryhmä, jonka komentajana oli eversti Alexander Tunzelmann von Adlerflug sekä toukokuun alussa kenraalimajuriksi ylennettu Ernst Linder.


title: Valkoinen armeija (Suomi)

text:
Tampereen valtauksen jälkeen 20. huhtikuuta mennessä suojeluskuntajoukot järjestettiin rykmenteiksi, joissa kuitenkin osa saattoi olla asevelvollisia. Näitä oli lopulta kymmenen:
Värvättyjä joukkoja olivat:


title: Dayana Mendoza

text: Dayana Sabrina Mendoza Moncada (s. 1. kesäkuuta 1986 Caracas, Venezuela) on vuoden 2008 Miss Universum. Miss Venezuelaksi 2007 valittu Dayana Mendoza on työskennellyt mallina.


title: Dayana Mendoza

text: Mendoza toimi 2001 Versacen, Roberto Cavallin ja muiden muotisuunnittelijoiden mallina Italiassa, Ranskassa, Yhdysvalloissa, Englannissa, Kreikassa, Espanjassa, Saksassa, Meksikossa ja Perussa. Hän puhuu espanjaa, englantia ja italiaa.


title: Sulo Penttilä

text: Sulo Vihtori Penttilä (17. kesäkuuta 1923 Töysä – 3. elokuuta 1994 Helsinki) oli merkittävä suomalainen sosiaalidemokraatti ja ammattiyhdistysjohtaja, jonka ura huipentui toimintaan Suomen Metallityöväen Liiton puheenjohtajana vuosina 1967–1983.


title: Sulo Penttilä

text: Sulo Penttilä syntyi Töysässä suutarin ja käsityöläisen perheeseen. Isän kuoltua 1934 hän vastasi perheen elatuksesta tehden muun muassa saha- ja maataloustöitä. Jatkosotaan Penttilä osallistui taistelulähettinä ja haavoittui. Sodan jälkeen vuonna 1947 hän muutti Mänttään ja meni töihin paperitehtaaseen, missä alkoi hänen ammattiyhdistysuransa. Penttilä liittyi SDP:n jäseneksi 1947 ja kävi Työväen Akatemian kesäkurssin 1949 sekä Kiljavan ammattiyhdistysopiston pitkän kurssin 1950–1951. Ammattiosaston puheenjohtajaksi Sulo Penttilä valittiin 1951. Saman vuonna hän siirtyi Suomen Paperiteollisuustyöväen liiton toimitsijaksi ja eteni liitossa sihteeriksi, jota tointa hän hoiti vuosina 1957–1966.


title: Sulo Penttilä

text: Suomen kahtia jakautuneen ammattiyhdistysliikkeen yhdistämisessä Sulo Penttilä oli keskeisessä asemassa. Hänet valittiin vuonna 1966 Suomen Ammattiyhdistysten Keskusliiton 1. sihteeriksi ja uuden puheenjohtajan Niilo Hämäläisen aisapariksi. Suomen Metallityöväen Liiton puheenjohtajaksi Penttilä valittiin 1967. Tätä tointa hän hoiti eläkkeelle siirtymiseensä saakka vuoteen 1983.


title: Timo Räty

text: Timo Ilari Räty (s. 21. marraskuuta 1964 Kuopio) on entinen Auto- ja Kuljetusalan Työntekijäliitto AKT:n puheenjohtaja. Hän toimi tehtävässä vuodesta 2001 hyllytykseensä saakka 22. maaliskuuta 2012. 7. kesäkuuta 2012 ATK:n valtuusto erotti Rädyn yksimielisellä päätöksellä.


title: Timo Räty

text: Suoritettuaan oikeustieteen kandidaatin tutkinnon Lapin yliopistossa vuonna 1994, Räty työskenteli SAK:n lakimiehenä 1994–1996 ja AKT:n vastaavana lakimiehenä vuosina 1997–2001. Vuonna 2001 hänet valittiin SAK:n hallituksen jäseneksi ja AKT:n puheenjohtajaksi.


title: Timo Räty

text: Puoluekannaltaan sosialidemokraatti Räty asuu Lahdessa. Räty on eronnut ja yhden tyttären isä.


title: Timo Räty

text: Timo Räty nousi AKT:n puheenjohtajaksi vuonna 2001. Sitä ennen hän oli toiminut neljän vuoden ajan liiton vastaavana lakimiehenä. "Suomen Kuvalehden" Matti Simula luonnehti Rätyä lakkoherkäksi johtajaksi, joka sopi asioista yleensä riitelyn kautta. Edes liiton oma jäsenistö ei aina hyväksynyt Rädyn tiukkaa linjaa, ja esimerkiksi vuonna 2010 ahtaajien lakon aikaan osa jäsenistöstä arvosteli Rädyn toimia. Lakon jälkeen julkisuudessa alettiin käydä keskustelua AKT:n tulehtuneesta työilmapiiristä ja Rädyn käytöksestä.


title: Timo Räty

text: Timo Rädyn ja AKT:n viestintäpäällikkö Hilkka Ahteen välinen kiista nousi julkisuuteen marraskuussa 2011. Tuolloin MTV3 uutisoi, että Ahde oli kannellut Rädyn epäasiallisesta käytöksestä ja alaisten huonosta kohtelusta Etelä-Suomen aluehallintovirastoon. Työsuojeluviranomaisen selvitys johti poliisitutkintaan, jossa Ahteen epäiltyä työpaikkakiusaamista tutkittiin työturvallisuusrikoksena. Kesäkuussa 2012 AKT:n valtuusto erotti Rädyn puheenjohtajan tehtävästä. Hänet oli hyllytetty tehtävästään jo maaliskuussa, kun epäilyt työpaikkakiusaamisista päätyivät syyteharkintaan. Epäluottamusta lisäsivät tiedot rahankäytöstä ja puheenjohtajan sihteerille tehdyistä kalliista vuokrasopimuksista.


title: Timo Räty

text: Tammikuussa 2013 Helsingin käräjäoikeus tuomitsi AKT:n entisen puheenjohtajan Rädyn maksamaan 80 päiväsakkoa pahoinpitelystä ja kahdesta työturvallisuusrikoksesta. AKT ja Räty tuomittiin lisäksi maksamaan Ahteelle loukkauksen aiheuttamasta kärsimyksestä ja muusta tilapäisestä haitasta korvauksia yhteensä 12 000 euroa. Helsingin hovioikeus päätti helmikuussa 2015 pitää tuomion voimassa. Korkein oikeus hylkäsi Rädyn valituslupahakemuksen kesäkuussa 2016, joten hovioikeuden päätös jäi voimaan.